text:
Gobièrnu lihé mester disidí riba e union monetario Kòrsou-Sint Maarten. Echo ta ku e no ta funshoná pasombra no tin, despues di 7 aña, mekanísmo pa atendé ku kordinashon makroekonómiko ka ta nesesario pa un union monetario. Tambe pa kasi dos aña no tabatin kombersashon entre di e ministernan di Finansa di e dos paisnan pa atendé ku e union. Mientras ku mester di kordinashon di maneho, kada pais ta hasi lokual ku e ke i konsekuentemente kada dia ta bira mas difisil pa start ku e kordinashon nesesario. Esaki ta lòs for di e situashon indeseabel entre di gerensia di banko sentral (CBCS) i su hunta di komisario. Tin falta di akuerdo entre di Willemstad i Philipsburg i pa kolmo e minister di Finansa di Kòrsou a bisa aña pasá ku evaluason di e union monetario no ta prioridat.
Kòrsou mester determiná kiko e ke. Nos ke keda den e union? Na vários okashon Sint Maarten a bisa ku e ta sali. Ta dolarisá? Sint Maarten si a bisa esaki. Nos ta warda te ora nan tuma e desishonnan importante pa despues nos drenta akshon? Den mi bista Kòrsou ku ta responsabel pa kasi 75% di e union aki no por sinta pasivamente mira manera e a hasi te awor.
For di 2008, promé ku e union monetario drenta na vigor, mi a oponé kontra di dje. For di e tempu ei tabata klaritu ku e desishon pa un union monetario no tabata basá riba fundamentonan ekonómiko, pero mas bien un obligashon pasombra Den Haag no ta(bata) konfia Sint Maarten ku su propio banko sentral. Den un resien artíkulo (https://alexdavidrosaria.blog/2017/02/09/waning-hope-for-monetary-union-sint-maarten-curacao/?iframe=true&theme_preview=true) mi ta bai den mas detaye i ta demostrá ku no tin ehèmpel di unionnan monetario ku a sobrebibí ora nan keda formá pa paisnan ku anteriormente tabata huntu polítikamente.
Mi ta boga pa kurashi di Willemstad pa tuma desishon. Sea nos ta sali òf, komo opshon dos, ta keda basta tur hende realmente ke esaki, i ta start ku e mekanísmonan di kordinashon nesesario. Status quo no ta opshon.


c: text/html

text:
Kralendijk – Lo bai krea ‘Bonaire Sabal Palm Park’ pa protehá e Palma di Kabana. E parke ta un inisiativa di e organisashonnan Bon Bèrdè, Montgomery Botanical Center, Seacology i Gobièrnu di Boneiru.
E “Sabal Palm” òf Palma di Kabana di Boneiru ta úniko den su sorto. Tin aktual 24 palma madurá na Boneiru, pero tiki tiki esaki tambe ta birando ménos. Esaki debí na sekura i pasó kabritu i buriku ta kome e palunan hóben. P’esei e palmanan nobo no por krese i bira grandi. Pa por protehá e tiki palunan ku a sobra mester trese protekshon pa nan di un forma inmediato.
Pa skapa e tipo di palmanan aki for di kaba na nada, a diseñá un plan ku no solamente ta protehá e palma úniko aki, pero ku ta pone atenshon tambe riba e área kaminda nan ta krese pa desaroyá esaki na un manera sostenibel pa e sektor di eko-turismo. Segun Diputado Thielman, e vishon di Parke di Sabal ta den e mesun liñanan ku Bonaire Blue Destination i e plan di rekuperashon di turismo kaminda ke trese desaroyo balansá teniendo kuenta ku nos kultura i nos naturalesa.
Protekshon
Ta sera e área kaminda e palmanan aki ta krese den kurá pa tene buriku i kabritu pafó. Esaki ta duna e posibilidat pa por planta mas di e palmanan aki i asina rekuperá e poblashon di Palma di Kabana. Lo kuminsá ku un trayekto edukativo pa mucha i turista. Ta bai hasi mas estudio tokante kresementu di e palmanan. E idea ta tambe pa monitoriá i kultivá e tipo di palma aki pa por garantisá nan eksistensia.
“Akseso na e parke ta liber i ta bai krea ruta pa kana i kore baiskel i pone baki di sushi i foyeto di informashon. E parke di Sabal ta brinda e oportunidat uniko pa eduká, distraí i protehá”, segun diputado Kroon. E Parke di Sabal ta situá kantu di e kaminda pa bai Sorobon i ta den un área destiná pa naturalesa den e Plan di Desaroyo Espasial Boneiru (Ruimtelijk Ontwikkelingsplan Boneire – ROB). Esaki ta hasié un desaroyo ideal pa elevá e produkto turístiko di nos isla.
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí

robotstxt: allowed

filter: keep


text:
E conseho di Union Europeo a sanciona 19 funcionario venezolano pa nan rol den actonan y decision cu ta pone e demoncracia y trabou di ley di e pais manera un resultado di violacion grave di derecho humano.
Na un comunicado, el a splica cu e decision na un continuacion di conclusion adopta dia 25 di january, na bista cu e situacion deteriora na Venezuela despues di eleccion di december 2020.
E medida ta eleva 55 total di sancion y ta pesa na su contra prohibicion di biahe y freeze den bienes. E lista a keda agrega, entre otro, e presidente y vice-presidente di conseho nacional electoral di Venezuela, Indira Maira Alfonzo Izaguirre y Leonardo Enrique Morales Poleo.
Na e documento oficial, e blokeo ta splica cu e medida no ta diseña pa tin efecto adverso humanitario of consecuencia pa e poblacion venezolano y por ta reverti. Ademas ta reitera cu e Union Europeo lo sigui involucra y trahando cu tur nan parti interesa na Venezuela pa promove un dialogo pacifico y un solucion sostenibel y democratico di e pais.
E canciyer Venezolano a rechasa e sancion. Na un comunicado publica na su account di twitter, nan a defini di e decision ‘torpe’ y cu ta intencion pa apunra y afecta negativamente e dialogo politicio cu ta desaroya den e pais.
Durante intervencion di 46 sesion ordinario di e conseho di Derecho Humano di ONU, e cuestionado presidente di Venezuela Nicolas Maduro a menciona e informe di Alena Douhan, relatado special di ONU a papia di derecho humano, kende a pidi e hisamento di sancion pa motibo cu a exacerba e problema economico.
E mandatario a afirma: Esaki ta e clamor di casi 30 miyon di victima venezolanonan di e edida coercitivas unilateral, ilegal di e agresion economico multidimensional.


text: KRALENDIJK – Awe djamars mainta trempan, algu promé ku 8’or polis a haña notifikashon di un kaso di bringamentu na riba un tereno na altura di e proyekto di konstrukshon, kaminda ántes tabata Hotèl Bonaire. Ta trata di un sitio kaminda aktualmente ta konstruyendo un hotèl nobo. E kompania ‘Haafkes Bouw Bonaire’ ta hasi e trabou di konstrukshon. Momentu ku polis a presentá, ya e bringamentu di sea 2 òf mas persona a trankilisá. Den e bringamentu entre otro tabata enbolbí e doño di e kompania di konstrukshon na e sitio, kende a wòrdu agredí pa un òf mas trahadó. Informashon ku Radio Live 99.9 FM ta disponé di dje ta indiká ku probablemente e problema a okurí debí ku trahadónan ta hopi mal kontentu ku e doño di trabou. Ya tin mas ku 2 luna sin ku nan a kobra nan salario, i esaki ta hinka nan den hopi problema ku nan debernan ku nan tin pa kumpli kuné tur luna di nobo. Kada bia trahadónan ta tende storia di e doño di trabou, ku nan ta bai haña nan sèn, sinembargo nada di bèrdat. Awe mainta e situashon a sali kompletamente for di man. Polis a kuminsá ku un investigashon, i tin keho a keda entrega pa loke a sosodé. A detené un persona tambe na e sitio i transport’e pa warda di polis. Trahadónan na e sitio a papia ku Radio Live 99.9 FM, kaminda nan a bisa di a kana diferente kaminda i nan ta hopi desgustá ku e asuntu di e kompania pa loke ta trata pagamentu di trahadónan fin di luna. Esaki no ta promé bia, sinembargo na mas ku un okashon tabatin problema tokante asuntu di pago pa trahadó. E investigashon den e kaso aki ta andando.


text:
ORANJESTAD (AAN): Un di e weganan di mas popular di Lotto, keto bay ta esun di Zodiac.
Aki bo ta escoge un number consistiendo di cuatro cifra, y bo ta agrega un signo zodiacal y ya bo ta den wega.
Esey ta loke Aleida a haci tambe, ey al a bira feliz ora di nota cu el a gana. Pesey riba Diahuebs el a acudi na oficina di Lotto na Playa pa reclama su premio. Despues cu nan a revisa su ticket, a scan e barcode y esaki a confirma cu Aleida a gana 25.000 Florin cu wega di Zodiac.
Mesora a cuminza cu e proceso pa transferi e premio electronicamente pa su cuenta di banco. Aleida a bisa cu e ticket ganador el a cumpra na Tonito’s Lottery.


text:
Kralendijk- Djamars atardi lo yega un di dos karga di e bakuna Pfizer kontra di Covid-19. Esaki a wòrdu konfirmá awe mèrdia na AworBonaire pa outiridatnan kompetente.
Na tur lo yega awe riba buelo di KLM un total di 2340 bakuna. E buelo ta wòrdu sperá pa 4 or awe tardi.
E siguiente karga di bakuna, despues di esun di awe, lo sigui aki 3 siman. Manera dr. Marian Luinstra a splika, ta importante pa e spit di bakunashon ta balansá ku e kantidat di bakuna ku tin riba e isla. No por bakuná mas hende ku tin bakuna, pero tampoko por tin mas bakuna ku tin hende pa pasa angua.
Esaki ke men ku mester planea bon pa asigurá ku e kantidat di bakuna ku yega na e isla ta den balanse ku e sitanan ku tin pa hende ku ta pasa angua.
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
’s-Heerenberg, Hulanda: Diasabra den oranan di mainta durante un partido di futbol, keeper di 13 aña tabata coriendo y ta dal hopi duro contra un otro hungador, e ta keda seriamente herida. Esaki a sosode riba e veld di e team di futbol di MVR “s Heerenberg, na Gelderland.
E mucha homber a dal cu su cabes contra e otro hungador y a bay mesora for di tino, e hobencito a keda gravemente herida.
Mesora a pidi pa presencia di ambulance. Na e Club tabata tin un un aparato AED, mesora nan a cuminsa traha cu e mucha, pero asina mes ela stop di hala rosea y su hartslag tambe a cay afo.
E futbolista a fayece algun ora despues di su yegada na hospital. Na e club tin un tristeza enorme y tur otro wega di e weekend aki a keda cancela.


text:
Promé ku Archivo Nashonal Kòrsou, tabatin Archivo Sentral Históriko (ASH), ku a keda fundá 26 di ougùstùs 1969. Archivo Sentral Históriko tabatin komo enkargo pa mantené dokumentonan di gobièrnu den un estado bon i ordená, ku e meta pa pone nan disponibel na públiko i gobièrnu. Na promé instante a opta pa traspasá tur e dokumentonan te ku 30 aña bieu pa ASH. Na 1969 a traspasá tambe tur dokumentu di gobièrnu, di e periodo 1828 pa1939, pa ASH. Na aña 1989 a diseñá e promé Lei di Archivo, den kua a stipulá e periodo di traspaso di dokumento pa ASH na 40 aña. Aktualmente e periodo di traspaso ta 20 aña. E periodo di traspaso pa ASH ta koinsidí alabes ku e periodo di pone dokumentonan públikamente disponibel di nos pais. Na momentu ku e departamentonan di gobièrnu traspasá nan archivonan selekshoná pa ASH, outomátikamente nan ta bira públiko.
E selekshon i traspaso di archivonan ta un proseso kontinuo. E fluho di dokumentu pa Archivo Nashonal, ta un prinsipio primordial den maneho di informashon. E ta forma parti di den e “Generally Accepted Recordkeeping Principles (GARP)”. E ta parti di e siklo di bida di informashon.
For di su inisio, Archivo Nashonal a amplia su kolekshon pa medio di atkisishon aktivo i traspaso di archivonan, p’asina por ehèmpel archivonan mas antiguo manera esnan di parokianan katóliko i archivonan di for di establesimentu di “West-Indische Compagnie”, tambe por ta aksesibel pa públiko den nos salanan di estudio. Di e periodo despues di 1940, algun archivo a keda traspasá: por ehèmpel e archivo di Gabinete di Gobernador(1951 – 2010) i e Archivo di Rapòrt di ‘Dienst Ontwikkelingssamenwerking (DEPOS)’. Den kaso ku ta nesesario, Archivo Nashonal ta amplia aksesibilidat di e archivonan risibí. Por hasi esaki pa medio di restourashon, traspaso di dato riba microfilm i digitalisashon. E aktanan públiko di Registro Sivil di Kòrsou (ántes di Antia Hulandes) ta ser indeksá digitalmente i ta aksesibel pa konsultá riba internèt.
Aparte di dokumentunan di gobièrnu, Archivo Nashonal a sa di atkirí archivonan privá interesante, tambe diferente korant, kasi 500.000 portrèt i negatif di portrèt, material oudiovisual di for di 1928 i un kolekshon amplio di mapa i pintura históriko. Huntu nan ta forma nos Memoria Nashonal. E kolekshonnan aki ta aksesibel pa tur hende di forma gratuito. E Memoria Nashonal ta fungi komo un sosten pa maneho di pais: e ta e depósito pa “dokumentunan di prueba” i informashon di maneho, ku ta na benefisio di un maneho públiko, eksakto i kontinuo. E Memoria Nashonal ta tambe na disposishon di públiko: e dokumentunan aki ta representá e historia skibí di nos pais.
E promé Lei di Archivo (Archieflandsverordening 1989), a drenta apénas na vigor na aña 1996. For di e momentu ei servisionan di gobièrnu sentral tin e obligashon di selektá nan archivonan i traspasá esakinan pa Archivo Nashonal. E Lei di Archivo aktual, ku a keda aprobá na aña 2008, ta stipulá e periodo di traspaso na 20 aña. Ku e desishon aki, nos pais ta sigui e desaroyonan internashonal pa loke ta trata e término pa pone dokumentonan disponibel pa públiko. Pais Kòrsou a heredá archivonan no selektá for di su predesesor hurídiko (Antia Hulandes), ku a keda disolvé na 2010. Entretantu e retraso den (e proseso di ) selekshon di archivo di Pais Kòrsou a yega un volúmen di mas òf ménos 25 kilometer largu. Banda di esaki a heredá un kantidat adishonal di mas òf ménos 15 kilometer largu, for di Teritorio Insular Kòrsou, ku tambe mester pasa den e proseso di selekshon.
For di 1996 e Algemeen Landsarchivaris (Archivero General di pais) ta supervisá maneho di archivonan di tur servisionan di gobièrnu sentral i tambe ta inspekshoná ehekushon korekto di e” fluho” (“lifecycle”) di informashon di gobièrnu pa informashon públiko. Archivonan ta konsistí no solamente di informashon di gobièrnu riba papel, pero tambe di informashon kreá via medionan digital i otro tipo di medio.
Entretantu a laga traha un depósito hiper moderno na Archivo Nashonal, pa ubiká e archivonan di Antia Hulandes i Teritorio Insular di Kòrsou. E depósito aki a hasi traspaso selektivo berdaderamente posibel. Selekshon di e archivo semi státiko di 40 kilometer largu, di e predesesornan hurídiko di Pais Kòrsou, ku ainda ta ubiká na diferente servisionan di gobièrnu, lo resultá den un redukshon di volúmen di mas òf ménos 80 pa 90%. Dies porshento lo keda traspasá pa Archivo Nashonal i sobrá lo bin na remarke pa keda distruí. Esaki lo resultá den un redukshon di mas di un mion pa loke ta trata gastu di almasenamentu. Na 2017 a kuminsá, den kolaborashon ku Intercontinental University of the Caribbean (ICUC), ku un Estudio di Archivo na nivel di Bachelor. Den e estudio aki a prepará tambe studiantenan pa aportá di manera aktivo i konsistente na redukshon di e retraso den e proseso di selekshon di archivonan.
Promé ku Archivo Nashonal Kòrsou, tabatin Archivo Sentral Históriko (ASH), ku a keda fundá 26 di ougùstùs 1969. Archivo Sentral Históriko tabatin komo enkargo pa mantené dokumentonan di gobièrnu den un estado bon i ordená, ku e meta pa pone nan disponibel na públiko i gobièrnu. Na promé instante a opta pa traspasá tur e dokumentonan te ku 30 aña bieu pa ASH. Na 1969 a traspasá tambe tur dokumentu di gobièrnu, di e periodo 1828 pa1939, pa ASH. Na aña 1989 a diseñá e promé Lei di Archivo, den kua a stipulá e periodo di traspaso di dokumento pa ASH na 40 aña. Aktualmente e periodo di traspaso ta 20 aña. E periodo di traspaso pa ASH ta koinsidí alabes ku e periodo di pone dokumentonan públikamente disponibel di nos pais. Na momentu ku e departamentonan di gobièrnu traspasá nan archivonan selekshoná pa ASH, outomátikamente nan ta bira públiko.


text:
KRALENDIJK – Habitante i outomobilistanan di Bario Republiek ta desgustá ku e situashon di kaminda. Ta trata di Kaya Jasinto i Kaya Amatissia i bisendario. No por papia di buraku den kaminda, sino kanal òf roi ku tin debí na áwaseru ku a pèrkurá pe. Algun luna pasá a remarká tokante e situashon i esnan konserní ta na altura kon e kaminda ta den e área menshoná. Simplemente no ta duna e atenshon ku ta duradero. Na diferente okashon ta laga yena greis riba e kaminda i loader ta skaf drech’é. E ta keda bon, sinembargo ta kuestion di algun dia. Áwaseru solamente mester kai un bia pa e dañá tur trabou ku a hasi pa drech’é a kaminda.
Esaki ta sosodé debí ku ta trata di kayanan ku ta den barika di seru di bario Republiek. Pues momentu áwaseru kai, e awa ta kore for di ariba bai abou ku e tera i laga kanal òf roi den e kaminda. No falta masha pa un outo baha den e roi i no por sali. Kualke outo ku no ta haltu no por pasa den e área ariba menshoná. Outomobilistanan ta pidi pa esnan konserní, tuma otro desishon kon drecha e kaminda. Yen’é ku tera no ta un solushon. Simplemente ta pèrdèmentu di tempu i sèn. E kamindanan ta rekerí sea asfalt òf klenku pa e por dura pa largu tempu i ta stábil.
Kombinashon di potrèt ta ilustrá parti di e kaya aya na Bario Republiek.


text:
Ni cuanto polis a bati na e bentana ni sacudi e auto, e tabata den un soño profundo
Diasabra madruga a drenta informe di un auto sospechoso para dilanti Vibe Bar & Lounge na Sero Blanco, mesora a dirigi patruyanan na e sitio. Na yegada di e patruyanan a bin topa cu e Nissan Platina y e chauffeur drumi profundamente den dje cu tur e portanan na lock, bentananan full sera y e motor paga. Polisnan a purba bati na e bentana, pone lus fuerte na su cara te hasta yanga e auto casi bolter, pero ni asina e no a lanta. Mester a yama un personal di garashi polis pa bini na e sitio pa asina habri e auto y wak ta kiko a pasa e chauffeur. Despues di a logra lanta e chauffeur polis a papia cun’e y a listra den e auto y polis a topa cu un bulto di placa scondi den e auto. Polis a confisca esaki pa mas investigacion.


text:
RCA y Nacional riba papel tabata mustra di ta un “match-up” hopi pareu y tur cos tabata parce cu e encuentro aki lo ta bai ta hopi nivela y dificil di predici. Den campeonato regular Nacional a gana RCA 2-0 den prome rond, y RCA a gana Nacional 2-1 den e di dos rond, tur dos tabata partidonan hopi sera.
Riba e anochi aki, RCA a bin cu hopi otro intencion y a cuminsa di biaha na pone presion riba e defensa Dragon. Ta manera un “blitz’, RCA a tira dilanti for di e pitaso inicial, sorprendiendo un defensa Nacionalista cu no tabata full cla pa e iniciativa aki, y a cuminsa pifia lagando hopi buraco atras pa e Tricolornan probecha. Nacional, sorprendemente a cuminsa e partido sin nan hungado estelar, Devis Oliveros, cu aparentemente no a logra yega na tempo for di exterior, apesar cu si lo mester tabata den e wega aki.
E prome gol ya a cai na minuut 3 caba ora cu den un “un-dos-tres” di contra-golpi, for di un pase full na banda drechi, Jean Luc Bergen a hasi un pase den profundidad pa Glenbert Croes cu tabata sprint riba e hala, a haya e bala y crusa den area penal pa Roan Petronia cu ta chip e bala pa un Jean Pierre Fingal full liber na su man robes y ta deposita e bala den net, RCA 1 Nacional 0.
E di dos gol di RCA a bin na minuut 11 caba pa medio di un tiro liber liber cobra pa Erik Santos, cu ta deposita un bala net riba cabes di e defensor Christian Sinesterra cu ta anota asina e di dos gol, hopi tempran pa e oncena Tricolor. RCA 2 Nacional 0.
Nacional no tabata sa ta kiko a dal nan y a perde tur sentido di kiko nan strategia di wega lo tabata, tabatin desesperacion den nan wega, unda nan a cuminsa tira bala dilanti, sin plan, sin construi adecuadamente, apesar cu tabata hopi tempran ainda.
Mientrastanto e hungado Oliveros a yega stadion y tabata calentando, y alfin a drenta na minuut 25 den basta desesperacion, y momentariamente tabatin un sentido di speransa pa e Dragonnan, pero desafortunadamente pa nan, e wega preciso cu efectividad nunca a yega. RCA en cambio a sinta warda nan chens pa aumenta e marcador, y e stocada final!
Na minuut 43 e golpi fulminante a bin pa RCA, apesar cu ainda den prome tempo so, unda Jean Pierre Fingal a ricibi un bala for di medio campo, lansa den atake na banda drechi atrobe, hala defensa cu ne, pa hasi un pase perfecto pa Ronald Gomez cu a haya su mes liber na banda robes, ta anota pa hasi e wega RCA 3 Nacional 0.
Nada no a cambia pa Nacional den di dos tempo, e resultado a keda mescos. RCA a djies warda patras, hasi nan contra-golpinan efectivo y peligroso de bes en cuando y a controla e situacion te cu e final di e partido. Devis Oliveros tabata inefectivo, Nacional a capitula hopi tempran caba, un wega cu sigur nan lo kier lubida mas pronto posibel.
Cu e victoria aki RCA ta bai comanda e tabla di posicion di Playoffs cu tres punto y miho diferencia di gol cu Dakota, cu igual cantidad di punto, ta den di dos luga, sigui pa Estrella y Nacional sin punto. Dakota vs RCA y Nacional vs Estrella, lo ta e encuentronan den e di dos siman di Playoffs.


text:
Oranjestad- Den e conferencia di prensa awe di Partido Mep tanto Sr.Ady Tijsen y Roco Tjong a duna nan comentario y opinion riba e situacion financiero di e pais y Motibo cu a viaha pa Hulanda ta debi na e carta di staatssecretaris Knops a leak unda cu ta indica cu por tin un aanwijzing na caminda si pa 30 di april benidero no ta cumpli cu normanan stipula.
Ta remarcabel cu politiconan di oposicion ta pidi pa objetiva e discucionnan en cuando nos finansas publico.
Mester nota tambe cu den e carta cu a leak ta indica cu si no actua den cuadro cu e recommendacionnan di CAFT, un aanwijzing lo ta na caminda, mientras cu e gobierno anterior nunca a actua segun e recommendacionnan di CAFT
——————————————————-
Keda pendiente pa mas informacion via Johnnyhabibe.net


text:
Hola, mi ta kere ku no ta, e ta prohibí un Mod
Kada Moderno tin tambe un privá Nick, i ta esei ta bon pa bo por Hasi un Moderno privá Ick? Pa medio di un Banda, un Madrid ta e Norma pa mantené di Òrdu i e ta un Ehèmpel di e ta kere den e Actividad, no solamente e Flirtverhalten den desventaha, tambe e ta Sigur i Di Its Locations ta hasi hopi tempu no ta un Klup otroE tin un Bar, òf inclui e Sentro di e stat Singlewohnungen formá Konseho pa un mas Comunidad ta un chikitu Parlamento, e Kantidat di Singlehaushalte di Spaña sigui duru.
den privá, deseá inisia un het
Kada biaha mas Di krisis di Hipotek di e Aña nan, i ku mayoria ainda ta fresku den e Menshoná. Sostene di e Konmemorashon di e Recien ta posibel, un Splikashon riba e Amor di Salario, laga nos ban di aktualisá nos efensor di privasidat Sin, den fin di e Kambio na kla T di Bo derecho di Privasidat.


text:
Kralendijk- Registro Sivil awe i tambe dia 13 di ougùstùs Registro Sivil lo habri speshalmente for di 08.00 or te 14.30 or pa yuda penshonadonan ku ta kobra penshun di SVB-Kòrsou.
Tur penshonado ku a risibí un karta di SVB-Kòrsou por pasa libremente pa buska un Verklaring van Woonplaats ku mester manda na SVB-Kòrsou pa prueba ku nan ta kai den kategoria di esnan ku tin derecho pa risibí nan sèn ku a deskontá for di nan, i tambe nan bono di Pasku.
Pa e situashon speshal aki Registro Sivil lo no kobra pa e Verklaring van Woonplaats. E asisitensia pa pensionado ta grátis, si ta pasa riba un di e djabièrnènan ya menshoná.
Ayudo di Registro Sivil pa pensionado kobra nan AOV kompletu for di Kòrsou
Kralendijk- Registro Sivil awe i tambe dia 13 di ougùstùs Registro Sivil lo habri speshalmente for di 08.00 or te 14.30 or pa yuda penshonadonan ku ta kobra penshun di SVB-Kòrsou.


text:
Bo Sa Dikon Bo Tin Ku Kou Bon Lokual Bo Kome?
Koumentu ta e prome proseso di digestion. Dor di kou bon bo ta libra bo tripanan di tin ku traha duru. Asina lo bo digesti lokual bo ta kome mas miho. Dor di kome lihe i hopi anto bo no kou sufisiente bo ta soru ku lokual bo a kome no ta wordu digeri bon i esey por trese problema pa bo. Ora ku bo ta kou bon bo ta soru ku lokual bo kome wordu absorbe mas mihor dor di e muraya di bo tripanan. Hasta koumentu bon di kada hap por judabo hasta di baha di peso. Kou un hap te ora ku e bira likido den bo boka tin hopi benefisio pa bo salu.
Konsekuensianan di no kou lokual bo kome bon ta:
- Despues di kome bo ta sintibo hincha
- Supstansianan nutritivo no ta wordu absorbe bon
- Ora bo no por poepoe tambe por ta un konsequensia di no kou sufisiente
- Bo poepoe por tin dor di esaki un holo hopi sterki
Benefisionan di kou lokual bo ta kome bon ta:
- Lo bo ripara ku ora bo kou hopi lo ta hopi imposibel pa bo kome hopi. Bo serebre lo hanja un senjal mas lihe ku bo ta jen. Esaki lo resulta ku asina aki lo bo baha di peso
- Sientifikonan a deskubri ku ora hende kou alomenos 40 biaha riba kada hap, e lo digesti te ku 12% menos kaloria ku un hende ku kou kada hap solamente 15 biaha
Ta wordu konseha ku si bo kou kada un hap alomenos 40-50 biaha prome bo guli, lo ta hopi bon pa bo salu!


text: Diadomingo anochi a drenta informe di un accidente cu herido na Seroe Blanco mesora a dirigi tanto polis como ambulnas na e sitio. Na yegada di e patruya a constata cu aki un Toyota Prius lo a sali for di su cura di cas y dal un U-Turn riba caminda grandi sin dura preferencia na un auto cu tabata bayendo zuid, esaki a bay haal in e Pruis net na e crusada unda e tabata di bira na man robez. causando e accidente. E impacto tabata feurte y a manda un di e autonan den un cura di cas prome cu ela para. Ambulans a presenta na e sitio y a atende cu 2 persona cu a resulta herida.


text:
KRALENDIJK –
David Martinus di nBoneiru a kompetí den e reto di ’48 Hour Film Project’ i a logra bira ganadó apsoluto. Diferente grupo di Boneiru, Kòrsou, Aruba i Statia a partisipá den reto aki. ” Pa ami e logro aki ta un stap mas serka den e direkshon ku ami ke bai ku mi bida”, David Martinus a deklará despues na Extra.
Den 48 ora mester skirbi, filma, editá i entregá un pelíkula di no ménos ku 4 minüt i no mas di 7 minüt. Kada grupo a risibí un género, un personahe, un opheto i un frase ku nan mester inkluí den nan pelíkula. Pa aña 2018 e elementonan obligatorio ta e personahe Alex of Alexa, un renchi i e frase ‘dikon un kara serio asina?’ (Why so serious).
Drama
E género di e tim di David Martinus tabata drama. Den e pelíkula aki a ilustrá e bataya kontra depreshon di un pareha despues ku nan a pèrdè nan yu. Den un kòmbersashon ku David, el a ekspresá su gratitut pa e logra bira ganadó apsoluto. “Nos a yega di kompetí mas bia i awe ta e di tres bes ku nos a gana.
E kompetensia tabata fuerte i pa mi ta honesto i bisa ku mi mes tabata hopi nèrvioso. E pelíkula aki tabata hopi spesial, pasobra e ta ilustrá algu ku ta pasa mas i mas den nos sosiedat, pero hende no sa papia di dje.” Ampliando riba e tema David Martinus a bisa ku depreshon ta algu ku meresé atenshon.
Den e pelíkula aki su meta tabata pa ilustrá kon un hende por kai den un spiral, distansiá su mes for di esnan mas serka di dje i kai den un skuridat mental i emoshonal.
Filmapalooza 2019
David ta sonreí: “Na final… esei boso mes lo tin ku wak. Mi tin sigur ku na Filmapalooza 2019 nos lo ta un kompetensia fuerte. Mi ta hopi gradisidu na mi tim. Mi ta atmirá Nathania, ku a karga e pelíkula ku un aktuashon ekstraordinario.
Mi ke inspirá mas hóben pa nan tambe sigui nan soño. Pa ami e logro aki ta un stap mas serka den e direkshon ku ami ke bai ku mi bida.” E nòmber ‘By a Thread’ tabata un desishon di henter e tim.
E ta aksentuá kon tin biaha un hende su bida por ta na rant di destrukshon; manera ta na un hilu nan ta kologá. Ku e pelíkula ‘By a Thread’ e tim di BYOF Media lo representá Boneiru kontra tur otro siudat mundial na Filmapalooza 2019.


text:
Ofisina Sentral di Estadístika
E tarea di e Ofisina Sentral di Estadístika (CBS) ta pa kolektá, prosesá i publiká datonan estadistiko konfiabel i koherente pa práktika, maneho i siensia.
Ademas di e responsabilidat pa e estadístikanan (ofisial) di Hulanda Oropeo, CBS ta enkargá tambe ku produkshon di estadístikanan di Oropa (komunoutario) i estadístikanan pa Hulanda Karibense.
E ofisina di CBS na Boneiru ta e punto sentral pa e kolekshon di datonan i e publikashon di e estadístikanan. E análisis i prosesamentu di informashon estadístiko ta tuma lugá den e establesimentunan di CBS na Den Haag i Heerlen.
Lugá spesial
Espesialmente CBS tin un lugá importante den e struktura di gobièrnu hulandes. E independensia di CBS ta garantisá na dos manera. Di un banda CBS ta un asina yamá Órgano di Atministrashon Independiente (ZBO), kaminda CBS ta konosé un propio presupuesto i ta prepará un programa di trabou independientemente. Di otro banda tin e ‘Lei riba e Ofisina di Estadísktika Sentral’, e base legal unda e lugá di CBS den komunidat ta determiná.
Pero den e konstelashon di estado hulandes, e minister di Asuntunan Ekonómiko ainda ta responsabel polítikamente pa legislashon i presupuesto. Meskos ta konta pa e mantenshon di e kondishonnan pa un produkshon independiente públiko di estadístikanan kualitativamente bon i konfiabel.
E informashon ku CBS publiká, ta enserá hopi aspekto sosial, di indikadónan makroekonómiko manera kresementu ekonómiko i preisnan di konsumidó, te ku e situashon di entrada di personanan i famianan. E informashon aki ta libremente disponibel pa tur hende. CBS ta garantisá den esei e privasidat di kompanianan i personanan.
Estadístikanan relashoná ku Hulanda Karibense ta disponibel riba Statline (e databank elektróniko di CBS) bou di e tema: Hulanda Karibense. Den Statline bo mes por forma tabèlnan i grafiknan. Tur informashon ta grátis i fásil pa print òf download.


text:
thomas bach
-
News
Nicole Hoevertsz nombra pa dos puesto importante
Comite Olimpico Internacional ta nombra miembro di Comite Ehecutivo di IOC, Sra. Nicole Hoevertsz pa dos puesto importante den e…Read More »
-
Buenos Aires 2018
Buenos Aires 2018 a jega su final
Weganan Olimpico Hubenil Buenos Aires 2018 a yega nan final Despues di 12 dia di competencia awe diahuebs e weganan…Read More »
-
Buenos Aires 2018
Buenos Aires 2018 Inovativo y Exitoso
Presidente di IOC Sr. Thomas Bach; “Weganan Olimpico Hubenil Buenos Aires 2018 tabata hopi inovativo y sigur exitoso” Awe mainta…Read More »
-
News
Momento historico pa deporte mundial
Momento berdaderamente historico pa e deporte mundial Ayera diasabra a tuma lugar un encuentro entre presidente di IOC, Sr. Thomas…Read More »


text:
Competencia nan di bowling a termina na Cali
Tremendo presentacion pa TEAMARUBA Bowling na Cali
Y awe e competencia nan di bowling a termina na Cali, Colombia cu Aruba su atleta Thashaina Seraus logrando e medaya di brons den Masters.
Si nos wak bek na un siman di bowling cu a inicia siman pasa diahuebs, por mira un adelanto den e deporte aki. Riba e prome dia di competencia nos a sa di logra e medaya di oro cu e atleta Seraus. E siguiente dia nan nos tabata keda den tanto Femenino y Masculino cortico di e medaya nan. Na momento cu a yega e turno pa hunga e parti di team, esun femenino a sa di lucha cada pin p’asina na final di e competencia logra e medaya di brons. E team masculino lastimamente a keda afo di e contienda pa un medaya, apesar di tambe a demostra calidad.
Cu tur e weganan hunga, dos atleta di Aruba a sa di clasifica pa e Masters cu a inicia awe cual tabata Kamilah Dammers-Naddall y Thashaina Seraus.
Den e prome round Kamilah ta cay afo, y Thashaina a sa di keda bataya logrando yega den e Top 4. Caminda ta cay venci y asina ta logra e ultimo medaya pa Aruba den e Weganan Centroamericano y Del Caribe Barranquilla 2018.
Pabien na tur e atleta nan di bowling, pa e siman duro di competencia y pone Aruba su nomber resona na e ciudad di Cali, Colombia.


text:
Bo a muda pa un otro adres? E ora ey bo tin e obligacion di declara esaki dentro di 14 dia na Oficina di Registro Civil/ Censo. Lo procesa bo cambio di adres den Censo.
Bo por notifica Censo na dos manera:
- Via Digilok
Via Digilok por por cambia bo adres door di yena e formulario digital adreswijziging y despues di scan e documentonan menciona den e formulario. Despues di controla bo peticon lo cambia bo adres den e registro di Censo. Lo informa bo di esaki via e-mail. .
Tene na cuenta! Si bo ta biba den un apartamento di un cas, duna e adres di e cas. Si bo ta biba den un compleho di apartamento, duna e adres di e compleho completo.
- Via een afspraak
Klik aki pa un cita: afspraak maken. Scoge Gegevensverwerking/Adreswijziging. Bo ta haya un cita pa canbia bo adres na e oficina principal di Censo na Schoolstraat 2. Lo procesa bo cambio di adres na e sitio mes.
No ta permiti pa muda pa un adres (cas) sin permiso previo di e doño di cas of e cabes di famia. Den caso di duda, e hefe di Censo por exigi pa e persona concerni entrega prueba cu e tin permiso di e doño di cas of di e cabes di famia pa muda pa su adres.
Si acaso un persona ta muda pa un adres den exterior, e mester haci notificacion di esaki na Censo, entre dies pa cinco dia di trabou prome cu e biaha. Den caso cu e ta muda pa un adres na Hulanda of Antiya Hulandes, e lo haya un notificacion di mudansa pa hiba cune.
Pa cumpli cu bo obligacion pa duna cambio di adres (mudansa) conoce, bo mester trece e sigiuente documentonan cu bo:
- Ora ta trata un mudansa na Aruba mes; e autorisacion di e doño di cas of cabes di famia di e adres nobo;
- Ora ta trata bo obligacion di notifica bo mudansa pa exterior; bo mester trece bo paspoort;
- Bin cu un documento di identificacion valido, pa bo por haya e declaracion of notificacion di mudamento.


text:
WILLEMSTAD- 23 di desèmber 2014:- Turismo di estadia na luna di novèmber 2014 a registrá un kresementu di 9%. Un total di 42.139turista di estadia a bishita nos isla durante luna di novèmber e aña aki kompará ku 38.579na novèmber 2013. E repartishon den porsentahe di e kantidat di turista di estadia registrá den luna di novèmber ta indiká meskos ku na luna di òktober, ku luna di novèmber tambe nos a risibí mas tantu turista for di region di Sur Amérika kompará ku region di Europa. Pa region di Sur Amérika esaki tabata 37.8% miéntras pa Europa 36.6%.
Un nota positivo ta ku despues di basta luna sin mira kresementu for di region di Nort Amérika, porfin e region ta mustra un kresementu di 12.26% den luna di novèmber. Motibu pa esaki ta e kresementu grandi di 82% for di Canada pa motibu di e buelo nobo di Air Canada for di Toronto ku a kuminsá na novèmber último. Ta bon pa menshoná ku den e promé 11 lunanan di aña e kantidat di turista for di Canada a surpasá 10 mil pa promé bia den historia. Un total di 5.209 turista di estadia a keda registrá for di region di Nort Amérika den luna di novèmber 2014. Den futuro serkano e buelo nobo for di New York ku JetBlue kual a keda inougurá dia 2 di desèmber último i e buelo nobo entrante 1 di yanüari 2015 di Air Canada for di Montreal lo sigui afektá e sifranan for di region di Nort Amérika positivamente. For di Karibe un kantidat di 2.806turista a keda registrá pa luna di novèmber.
Region di Sur Amérika a registrá un total di 15.920 turista di estadia den luna di novèmber. For di Venezuela nos a risibí 12.427 turista, esaki ta 16% mas ku e aña anterior. Miéntras ku for di region di Europa 15.408 turista di estadia a bishita nos pais. Hulanda e pais for di kua nos ta risibí mas tantu turista a krese ku 6% den luna di novèmber.Miéntras ku for di Alemania nos a risibí un total di 1.891 turista di estadia. Tambe e merkado di Colombia i Brazil a krese ku respektivamente 36% i 27% den luna di novèmber.
E promé 11 lunanan di aña un kantidat di 408.319 turista di estadia a bishita nos pais. Region di Europa a konosé un subida di 5% den e promé 11 lunanan di aña. Un kantidat di 168.891 turista di estadia a bishita nos for di e region aki. Pa loke ta trata akomodashon por indiká ku durante e promé 11 lunanan di aña, 67.5% di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (30.7%), esnan di ménos ku 150 kamber (14.4%), bùngalo (14.9%), apartamentu (6.5%) i guesthouse (1.0%). E kantidat di turista ku a keda na un akomodashon no registrá ta representá 32.5% di e kantidat di turista ku a bishita nos e promé 11 lunanan di aña. Akomodashonnan no registrá ta akomodashonnan di kual nos no por indiká ku ta un kas di famia, un kas priva òf un apartamentu.
Hasiendo uso di e modelo ‘Turistika’ Ofisina di Turismo di Kòrsou (CTB) huntu ku MEO a kalkulá ku durante e promé 11 lunanan di 2014, sektor di turismo a generá un impakto direkto di 688.9 mion florin pa nos ekonomia lokal. Region di Europa a generá un total di 311.6 mion florin. Su tras ta sigui region di Sur Amérika ku 198.2 mion, Nort Amérika ku 112.7 mion i e entrada generá for di region Karibe a keda kalkulá na 37.1 mion florin.


text:
Kaminda di emergensia den kas
“Bo tin un plan di huida pa sali seif den kaso di kandela den kas?”
“E chèns ku bo ta logra sali seif pafó den kaso di emergensia, ta muchu mas grandi si bo ta bon prepará.”
“Sòru p’esei pa bo traha un plan di huida i sa kua por ta e kamindanan di emergensia den kas”.
“Pa kada kamber pensa kua ta e kaminda di emergensia mas kòrtiku i tene e ruta akí liber di opstákulo”
“Palabra un sitio fiho kaminda ta reuní pafó, asina bo ta mira rápido si tur hende ta seif pafó.”
“Hiba tur hende na un lugá sigur i yama despues 911. Deskribí e situashon i sitio mas kla posibel, pa asina brantwer/servisio di emergensia por yuda bo mas mihó posibel.”
“Wak pa mas informashon tokante tokante kaminda di emergensia den kas riba www.rijksdienstcn.com”


text:
29 di sèptèmber
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
29 di sèptèmber ta e di 272 dia di aña (273 den un schrikkeljaar) riba e kalènder gregoriano. Ta resta 93 dia pa e aña terminá.
A sosodé[editá | editá fuente]
- 1927 - Na Willemstad a develá un estatua di mgr. Martinus Niewindt riba plasa di Basilika Santa Ana na Otrobanda.
- 1963 - Telearuba a bai den aire riba Kanal 12 komo e promé planta di televishon na Aruba.
- 2012 - Na Kòrsou gobernador interino a huramentá e Gabinete Betrian, mientras eks-premier Gerrit Schotte ta konsiderá esaki un golpe di estado i ta nenga pa retirá.
A nase[editá | editá fuente]
- 1950 - Merle Collins, poeta i outor di Grenada
- 1968 - Lucien Dirksz, siklista olimpiko arubano
- 1988 - Ir-Sais, kantante boneriano.
A fayesé[editá | editá fuente]
A selebrá/konmemorá[editá | editá fuente]
- Dia Mundial di Kurason


text:
Outoridat Konsumidó i Merkado
E outoridat Konsumidó i Merkado ta un parti di e gobièrnu di Hulanda. Nos ta sòru, komo supervisor independiente, pa kompanianan kompetí ku otro honestamente i nos ta protehá e interesnan di konsumidónan.
Na Boneiru, Sint Eustatius i Saba mayoria biaha otro leinan ta konta ku na Hulanda Oropeo. Pa e trabou di ACM, leinan spesial ta konta den Hulanda Karibense, pa e supervishon riba e siguiente sektornan:
- E suministro di elektrisidat i awa di bebe
- E sektor di pòst
- E sektor di telekomunikashon


text:
KRALENDIJK – Bonaire Hotel and Tourism Association (BONHATA) a distribuí un enkuesta bou di su miembronan pa haña un mihó bista di e rekuperashon ekonómiko durante aña 2021, kompará ku 2019 i 2020 kaminda tabatin hopi pèrdida di benta.
Rekuperashon ekonómiko di sektor turístiko
73% di e miembronan ta indiká ku nan empresa a rekuperá atrobe pa loke ta trata benta. Kompará ku aña 2019 mas ku dos tersera parti (69%) di e miembronan tambe na e momentu akí tin asta un mihó benta. Aunke na kuminsamentu di e aña akí e
miembronan a indiká den un enkuesta ku na aña 2020 nan a sufri un promedio di pèrdida di benta di 61%, awor akí nan ta basta mas optimista atrobe. Esaki ta e motibu ku pa e temporada haltu akí kasi dos tersera parti di e miembronan (65%) ta verwagt ku nan lo tin un mihó benta kompará ku 2019. Sinembargo serka 8% di e miembronan benta no a rekuperá ainda di aña 2020.
Veroesjka de Windt, CEO di BONHATA, ta bisa: “Ku e resultadonan akí ku koutela nos por bisa ku mayoria miembro di BONHATA ta rekuperando atrobe despues di aña 2020. E pandemia di corona a afektá ekonomia di Boneiru seriamente, netamente pasobra turismo ta un sektor asina importante pa nos isla i pa motibu ku a deskurashá biahamentu. Aunke e pandemia di corona no ta tras di lomba ainda, nos ta mira ku e kantidat di buelo i e kantidat di bishitante a oumentá atrobe. Awor ku resientemente na Boneiru a anunsiá medidanan nobo pa bishitante for di Hulanda i Merka, nos tin ku warda pa wak si e temporada haltu ta bira loke nos a verwagt.”
Riba tereno di personal 42% di e miembronan no a rekuperá ainda i kasi un kuart (23%) ainda no por ofresé e mesun kalidat di servisio manera promé. Operashonalmente mayoria empresa tambe ta parse di a rekuperá atrobe. Solamente 12% di e miembronan ta indiká ku riba e tereno akí nan no a rekuperá ainda.
Na e akomodashonnan entre 8 i 17 di desèmber tin un promedio di okupashon di 74%. Kuater di e sinku miembronan di akomodashon ta indiká ku nan a rekuperá atrobe riba tereno di okupashon.
Variante di Omikròn
Den e enkuesta a hasi pregunta tambe tokante ekspektativa pa loke ta trata e variante di Omikròn. Sinembargo, for di e enkuesta ta resultá ku tin tiki preokupashon relashoná ku e variante nobo akí. Por ehèmpel solamente 15% di e miembronan ta pensa ku lo intensivá e medidanan na nos isla komo konsekuensia di e variante di Omikròn. Tiki miembro ta verwagt ku turistanan lo ta ménos dispuesto pa biaha i ku komo konsekuensia di esei ménos bishitante lo bini Boneiru (12%). Tiki miembro tambe ta verwagt ku ménos buelo lo tuma lugá (12%).
Nota: A ehekutá e investigashon akí promé ku e anunsio ku biaheronan for di Hulanda i Merka dos biaha mester hasi un tèst di PCR i un tèst propio.


text:
The Bottom, Saba- E isla di Saba ta bai instalá hèntsènetaiser rònt e isla. Pa esaki, Gobièrnu di Saba a kumpra no ménos ku 150 aparato ku ta insalando e siman aki na diferente punto na e isla.
E proyekto ta un insisativa di diputado di Turismo Bruce Zagers. E instalashon di e aparatonan ta importante, pasombra Saba ta planeando pa habri bèk pa turismo den luna di mei di e aña aki. Esaki ta posibel despues ku un 85% di tur adulto na e isla a keda bakuná konta di Covid-19, hasiendo e isla den su totalidat kasi imuno pa e malesa.
Stratégiko
E aparatonan lo wòrdu instalá entre otro na lugánan manera aeropuerto i haf, pero tambe na entrada di pakus, hotèlnan i otro lugá kaminda tin hopi hende ta yega.


text:
Kiko ta un inflamashon di blas?
Un inflamashon di blas ta un inflamashon di e slèimflis di e blas. Mayoria bia un inflamashon di blas ta keda okashoná pa bakteria di e tripa diki. Mayoria bia ta trata di e bakteria ‘Escherichia coli’, mihó konosí komo E. Coli. Fúngus tambe por okashoná inflamashon na blas. Dor ku hende muhé tin un bùis di urina mas kòrtiku, un inflamashon di blas ta mas komun serka hende muhé.
Tambe tin un riesgo mas haltu riba inflamashon di blas durante embaraso, diabétis, konstipashon, piedra na nir òf edat mas avansá.
Ora a konstatá inflamashon di blas serka bo, mayoria bia e tratamentu ta konsistí di antibiótika. E ora ei ta importante pa bo kaba e kür.
Kiko e kehonan ta?
Un inflamashon di blas ta duna keho manera uriná mas frekuente, urina mas tiki, doló ora di uriná i tin bia sanger huntu ku e urina. Hopi bia e urina tin un holó stinki i tambe bo por sufrí di doló di barika i mariá. Si bo ta sufri di doló na lomba tambe, e inflamashon por ta mas haltu den e trakto urinario, i por ta asina ku bo tin un inflamashon di trèktu di nir.
Kiko bo mes por hasi?
- bebe sufisiente
- bo por tuma paracetamol (4 bia 1000 mg pa dia)
- no posponé pa bai tualèt i purba saka tur urina
- despues di kontakto seksual hende muhé mester uriná bon pa asina mitigá e riesgo riba un inflamashon di blas
- higiena di tualèt ta importante pa hende muhé; ora limpia e labio di vulva ku papel di wc, hasi esaki un bia di dilanti bai patras.
Ki ora bo mester tuma kontakto ku un dòkter?
- ora bo tin keintura
- si despues di e kür di antibiótika ainda bo tin keho
- si bo haña doló den bo lomba. Esaki por indiká un inflamashon di trèktu di nir.
- si bo uriná ku kuahadura i bo no por uriná mas.
Pa mas informashon nos ta dirigí bo pa sala di emergensia kaminda bo a haña tratamentu òf pa bo dòkter di kas.


text:
Teps pa trata stres okashona dor di Covid-19
Siman pasa nos a papia over di kiko stres dor di Covid-19 por trese ku ne.
Tur hende ta reakshona otro ku stres. Toch tin un par di medida ku bo por tuma pa redusi e stres. Kual komo resultado por lagabo sintibo mehor. Aki nos ta bai dunabo un par di konseho. No ta tur bo tin ku sigi, pero djies wak kua ta pas den bo situashon.
#1: Tep kon bo ta trata otro hende
Dor di corona nos no tin kontakto mas ku hopi hende. Ta wordu konseha pa keda den kas. Ser kreativo den kon bo ta tuma kontakto ku otro hende den e periodo aki(whatsapp, video call, etc). Papia ku un hende ku bo ta konfia tokante bo sintimentu di soledat, angustia of vulnerabilidat pa baha e sintimentunan ey.
#2: Teps kon bo mes ta trata stres
Stres i miedu ta rondona nos dor di corona ku ta rondo di nos. Tin diferente stap ku bo por tuma pa baha e stres:
- Realisa ku ta normal di tin angustia of ta preokupa tokante kiko por sosode sigur si kosnan diario ta insigur of kambia dor di covid
- Si bo ta ripara ku bo ta hanja mas stres dor di wak notisia, no wak notisia henter dia. No wak notisia prome bo bai drumi.
- Hasi trankil entre 2 aktividat ku ta difisil i hasi algu agradabel despues ku bo a hasi un tarea difisil
- Relaha bo kurpa i mente: trata na hala rosea trankil i relaha konsientemente bo muskulonan. Pa hopi hende e siguiente kosnan ta juda: yoga, kana, sport, skucha muziek of lesa pa relaha nan mes
- Traha un lista di kosnan ku ta bai bon, ta dunabo speransa i kosnan ku bo ta gradesido pe
- Keda hasi kosnan leuk i disfruta di esei.
#3: Teps pa bo sintibo mas fuerte
Bo bida diario ta otro dor di e medidanan ku bo tin ku tuma dor di e corona virus. Bo por hasi e siguiente kosnan pa bo tin mas kontrol tokante e situashon:
- Kome salu: no hopi suku, vet of kafeina
- Move: preferibel pafo ku sufisiente distansia pa ku otronan. Paden por ku por ehempel un film di youtube(ehersisionan)
- Asepta e sirkumstansianan ku bo no por kambia i fokus riba kosnan ku si bo tin influesia riba dje
- Papia ku bo hefe, banko, etc si bo hanjabo den problema finansiero dor ku bo entrada a baha
- Keda ku bo routina diario manera keda lanta tempran aunke bo ta traha for di kas
- Kambia bo pensamentunan negativo na opinionan ku ta hasibo mas fuerte
- Enbes di pensa ku “nos ta pasando den un tempu teribel”, pensa ku “nos ta pasando den un tempu teribel, pero nos lo sali for di dje ku poder di Dios”
#4: Teps pa drumi bon
Si bo ta drumi bon lo bo por trata ku e stres mas mihor. Reglanan pa drumi bon ta por ehempel:
- bai drumi tur anochi rond di e mesun tempu i lanta rond di e mesun tempu
- bai drumi solamente si bo ta kansa. Lanta si bo no por drumi i hasi algu ku ta relaha bo. No wak riba telefon of wak algu ku un pantaya riba kama, pero por ehempel skucha muziek relahante
- evita kafeina, nikotina of alkohol 4 pa 6 ora prome bo bai drumi. Preferibel evitanan kompletamente
- trata na evita siesta den dia. I si bo ke drumi, trata na drumi un ratu prome ku 3 or di atardi of no drumi mas largu ku un ora
- soru pa bo kamber ta trankil i konfortabel. Krea un kamber suku i un atmosfera plasentero. Usa bo kama solamnete pa drumi. Asina bo kurpa ta kustuma ku e kama ta solamente pa drumi. No wak televishon riba kama of lesa bo mailnan.
- hopi moveshon den dia ta juda bo drumi bon anochi i lo bo tin menos stres
#5: Maneranan ku no ta bon pa trata ku stres
- Alkohol, drugs, nikotina
- Wega di plaka of gasta muchu sen
- Pensa konstantemente riba risikonan of konsekuensianan di covid
- Papia konstantemente ku otronan tokante e covid
Si bo ripara ku hopi dianan tras di otro bo tin stres? Nos ta konsehabo tuma kontakto ku bo dokter di kas.
Bron: Maastricht UMC


text:
Hensley Muelens a kambia strategia di su tim pa WBC 2017.
Hensley Muelens mester a kambia su strategiá pa e kampionato di World Baseball Classic 2017, debí ku ya nan no ta un ekipo deskonosí. “Si den pasado tim Kingdom of The Netherlands, tabata relativamente deskonosí, awor esei no ta e kaso mas,” segun Hensley. Despues ku e ekipo di reino a gana e di 22 título, komo kampeon oropeo, nan a subi te na di nuebe lugá riba “ranking” mundial. Esaki a hasi e tim di reino, e mihó ekipo oropeo i e hecho akí lo pone ku kontrinkantenan lo tene mas kuenta ku e selekshon di reino. “Den kada torneo te awor, nos a hasi algu spesial,” asina Meulens ta sigui splika. “Na 2006 Shairon Martis a tira ‘no hitter’ kontra selekshon di Panama. Na 2009 nos a alkansá e di dos ronda, danki na un tremendo viktoria riba e ekipo di Repúblika Dominikana, ku tabata yená ku hungadónan di MLB. Na 2013 nos a logra hasta pa yega semi-final, kemen nos ta riba e bon kaminda,” e mènedjer di tim Kingdom of The Netherlands a splika. Djamars 7 di mart pa 4:30 di marduga, ora di Kòrsou, e tim di reino ta hunga su promé wega kontra Sur Korea.


text:
Den fin di siman a bira conoci cu WEB a dicidi, memey di pandemia, pa bay huur un edificio luhoso na beachfront, bastante leu di WEB mes. E noticia aki a causa bastante consternacion, y no ta pa mas. Sindicato, trahadonan y ciudadanonan ta haya e decision di gastamento di placa aki, incomprendibel memey di pandemia.
Segun un comunicado di gobierno, e hecho cu WEB a scoge net e edificio aki tambe, a wordo hopi cuestiona. “Dicon a scoge un edifcio asina leu di WEB? Y si kier a bay asina leu mes, dicon no a bay poco mas pabao, den e edificio bashi di Utilities Aruba, cu ta e compania madre di WEB y lo no a costa WEB nada?”, e comunicado ta cuestiona.
Prome Minister a splica recientemente ainda cu nos ta den e pandemia, y nos ta memey di e crisis financiero ainda. Den wowo di horcan. Den e situacion aki Gobierno di Aruba ta spera cu su companianan estatal tambe ta baha gasto mas tanto cu ta posibel. Esaki ta conta pa gastonan di salario di WEB tambe, y gastonan operacional manera leasemento di auto y huur di edificio.
P’esey Gobierno a manda pidi WEB duna cuenta di e noticia aki di huurmento di edificio, segun e comunicado ta finalisa.


text:
Promé buelo komersial entre Estados Unido i Cuba den sinkuenta aña.
Un avion di e kompania merikano JetBlue Airways a hasi e promé buelo komersial entre Estados Unidos i Merka den kasi 50 aña. E buelo ta resultado di e aserkamentu entre e paisnan ku pa kasi un dékada a biba na malu ku otro. E próksimo lunanan diferente kompania merikano ta kuminsa ku buelonan regular entre e dos paisnan. E Airbus 320 di JetBlue a sali djárason último di Fort Lauderdale, estado di Florida i a baha na Santa Clara.
E siudat ei ta konosí pa e monumentu di e luchadó pa libertat Ernesto ‘Che’ Guevara. Na bordo di e avion tabatin algun funshonario haltu i periodista, pero tambe pasaheronan regular.


text:
Na Deventer e pintor Arubiano, Gustave Nouel (www.gustavenouel.nl), ultimo añanan a train ‘street painters’ na kunstcentrum Kunstcircuit, asosiashon di artista DAK y na su atelier. Tin un coöperacion harmonioso cu diferente organizacion cultural y iniciativa artistico den region. Na 2020, coöperando cu MKB, un ‘Montmartre di Deventer’ bou di guia di Gustave lo a kuminsa na centro comercial De Boreel. Pero Covid no a permiti esaki te ainda… E ‘artistanan’ cu e Arubiano ta guiando, ta participa na hopi actividad cultural y esaki ta birando parti structural di cultura na Deventer.
Recientemente tabatin na Deventer un Mini-Montmartre na un festival celebrando anniversario di ateliers ‘De Plataan’. ‘Cultuur-wethouder’, Ilse Buursma, a bisa den su discurso cu e ateliernan aki cu gobierno a laga traha diez aña pasa pa artista profesional ‘importante’, te ainda ta entre e miho ateliers na Hulanda. E Arubiano Gustave cu tambe tin un atelier na ‘De Plataan’ a sketch e wethouder durante su discurso y entrega esaki den nomber di tur artista di ‘De Plataan’. Na e festival ademas di diferente actividad cultural creativo y show di baile, tabatin un Mini-Montmartre caminda Gustave y otro artistanan tabatin e oportunidad pa hasi publico contento cu ‘street portraits’. ‘Street portraits’ ta birando parti di cultura local. (Manera na Paris, Madrid, New York, etcetera )
Representando Kunstcircuit, Gustave a duna workshop di ‘Street Painting’ na Sint Maarten pa artista di tur nivel, culminando cu un mural colectivo na Belair Beach Hotel. NIA (National Institute of Arts) y Belair Beach Hotel a sponsor esaki. Na Sint Maarten meta di Gustave (cu ta ser considera un di e pintornan mas reconosi di Caribe cu ta biba na Hulanda) tabata pa stimula un intercambio cultural entre NIA y Kunstcircuit, cu lockdown no a permiti na 2020.
Cuminsamento di oktober, directora di NIA, Arlene Halley tambe lo bishita Kunstcircuit pa palabra e prome intercambio na april 2023, cu Deventer y region. Directora di NIA ta un bailarina cu hopi experencia internacional, cu lo duna workshop y masterclass, dia 3 y 4 di oktober na Deventer.
Intencion ta, cu ademas di arte visual y baile, tambe musica, teatro, literatura y/o mas disciplina di arte lo por ta parti di un intercambio cultural, cada dos aña. Si e pilot cu Sint Maarten na 2023 ta exitoso, un intercambio cultural cu Aruba tambe lo ta un posibilidad, na april 2024. Organisacion di Oranje tambe ta apoya e ‘grassroot’ intercambio cultural aki, den nos mes un Reino.


text:
Direktor general di WHO ta supliká paisnan pa no implementá un èkstra shòt di bakuna te ora tur pais logra bakuná 10% di nan poblashon
PUNDA- Awor ku e variante Delta ta plamando rònt mundu i kousando oumento den kasonan di infekshon bou di personanan bakuná i esnan no bakuná, funshonarionan di Salú Públiko a keda konfrontá ku un dilema si nan mester rekomendá implementashon di un shòt di refuerso òf warda algun luna pa tur pais logra bakuná un mínimo di 10% di nan poblashon promé.
Funshonarionan di Organisashon Mundial di Salú (WHO) ta di opinion ku por utilisá e bakunanan disponibel mihó pa bakuná personanan di riesgo haltu na paisnan di ménos rekurso ku aun no a logra risibí sufisiente bakuna pa nan poblashon.
Di otro banda, outoridatnan i funshonarionan di salú na paisnan ku ya a bakuná un parti grandi di nan poblashon ta di opinion ku mester reservá e dósisnan di bakuna pa personanan ku un sistema inmunológiko vulnerabel ku ta den nesesidat di un ékstra shòt komo refuerso pa yuda protehá kontra e vírus di Covid-19.
Funshonarionan na Merka ya a kuminsá desaroyá un plan pa implementá un terser shòt di e bakunanan di Pfizer i Moderna pa mas tardá hèrfst. Argumento pa esaki ta ku e logístika ta demasiado kompliká pa warda riba prueba sientífiko riba nesesidat di un shòt adishonal.
Investigashon sientífiko a demonstrá ku te ainda bakunashon kompletu ta sumamente efektivo pa protehá kontra enfermedat severo, hospitalisashon i morto kousá pa e vírus di Covid-19. Ademas, no tin prueba aun ku un èkstra shòt di bakuna ta nesesario ni na ki momentu. Sinembargo, algun marka di bakuna ta rekerí refuerso pa por keda brinda protekshon na nivel haltu.
Banda di Merka, algun otro pais inkluso Fransia, Alemania i Israel ya a outorisá un terser shòt di refuerso pa personanan vulnerabel.
Ofisialnan di WHO ta fuertemente kontra pa implementá un “booster” shòt na e momentunan aki, debí ku esaki lo deprivá paisnan di ménos rekurso aun mas pa por yega na bakuna ku nan mester di dje desesperadamente. Ademas, WHO ta informá ku gran parti di e poblashon mundial ku no ta bakuná tin konsekuensia fatal pa mundu henter. Mirando ku un tasa abou di bakunashon riba nivel mundial ta duna e vírus un posibilidat enorme pa mutua i desaroyá variantenan potensialmente más kontagioso i mas peligroso.
E distribushon mundial di bakuna ta diferensiá inmensamente entre paisnan relativamente riku i paisnan di ménos rekurso. Mayoria pais na Nort Amerika i Oropa ya a bakuná mas ku mitar di nan poblashon ku un mínimo di un shòt. Sinembargo, apenas 4% di e poblashon na Afrika a risibí un mínimo di un shòt di bakuna, esaki segun datos di Our World Data publiká pa Universidat di Oxford.
Den un konferensha di prensa ku a tuma lugá na komienso di luna direktor general di WHO, Dr. Tedros Adhanom Ghebreyesus, a pidi pa tur pais wanta un ratu ku implementashon di un èkstra shòt di bakuna te ora ku tur pais logra yega e ophetivo mínimo di 10% di nan poblashon bakuná.


text:
Durante luna di januari 2021 – CEO di Aruba Tourism Authority Ronella Croes a wordo entrevista door di e conocido escritor Jeff Chu cu ta entrevista y skirbi pa e famoso Travel + Leisure.
Basa na New York City, Travel + Leisure ta un revista di biahe y ta wordo publica 12 bes pa aña cu 4.8miyon persona cu ta leza e revista mensual aki. Como resultado di e entrevista, Aruba a wordo selecta pa un Travel + Leisure Global Vision Award 2021como un di e tres destinacionnan liderando pa un turismo sostenibel.
Entre e tres destinacionnan ta New Zealand (Oceania) y Faroe Islands (Dinamarca – Europa). Den su articulo ‘3 Destinations Leading the Charge for Sustainable Tourism’ Chu ta cuminsa su storia cu “E destinacionnan cu ta ricibi e honor e aña aki den e Global Vision Awards ta tumando medida pa protehanan pais y nan comunidad pa e futuro generacionnan di bishitantenan y pa nan residente.”
E ta enfoca con Aruba a prohibi e solo uzo di articulonan di plastic y a prohibi e importacion y uzo di eingredientenan octinoxate y oxybenzone, cu ta wordo uza den cremanan antisolar cual cremanan tadañino na nos medio ambiente marino.
Ademas e ta nota cu nos isla ta dedica ambiciosamente na e asinayama ‘energia limpi’ unda por mira entre otro con nos aeropuerto Reina Beatrix awo su area di parkeo ta einstalacion mas grandi di panelnan solar riba nos isla.
Tambe Chu ta papia con Aruba a desaroya un planamplio pa cu un desaroyo sostenibel pa nos destinacion y con nos a identifica areanan di nos isla cu nopor haya/crece mas den turismo pero con nos a crea un stategia pa otro aeranan cu si por ricibi mas turista/crece mas den turismo. Pa esnan interesa den e storia interesante aki por leza mas riba e website di travelandleisure.com.


text:
Dialuna Dia 8 di November 2022 e conocido locutor, productor, presentador di programa na radio, reportero, operador, audioeditor, director di programa, periodista, tecnico, mixing & radio dj, moderador, co-fundador di TOP FM 95.1 & co-fundador di GFM 99.9 Galactica y a traha na Radio Antilliana 1270 AM na unda Sr.Marcos Bislip Jr. a cuminsa su carrera den radio difucion danki na Sra.Morgan Arrindell y Sr.Tuyo Prins enfelis memoria como director di Radio Antilliana 1270 AM.
Sr.Marcos Bislip Jr. mester a pasa tres luna di preparacion profecional di radio y tambe mester pasa un test di voz prome hopi no ta pase exitosomente.Sr.Marcos Bislip Jr. ta un personal di radio cu a pasa su testnan y ta certifica for di locutor, operador, audioeditor, productor, presentador, director di programa, reportero, director di noticia, dunador di noticia na tres idioma papiamento, hulandes, ingles y spanjo, coordinador di noticia y periodista na radio y tambe moderador di programanan special.
Sr.Marcos Bislip Jr. a traha na Radio Antilliana 1270 AM, Radio Carina 98.9 FM, Canal 90 FM, Voz di Aruba 1320 AM, GFM 99.9 Galactica y TOP FM 95.1
Na 1987 Marcos Bislip Jr. ta sali mihor locutor hubenil y presentador di programa den radio difucion di Aruba.Tambe Marcos Bislip Jr. a sali un di e mihor locutor y djnan hubenil di antiyanan hulandes na 1983.
Marcos Bislip Jr. ta record holder local di e programa den radio difucion den oranan di marduga pa mainta na Radio Carina FM y Canal 90 FM 5 Aña y 5 Luna.
Mientras cu Marcos Bislip Jr. tin e record di anochi na radio, record holder local pa presenta dos programa Hit Express y Romantic Paradise pa 10 Aña consecutivo como voluntario y na 2019 e dos programanan ta bai over pa TOP FM 95.1 y tin dos Aña den aire y surpasando e record di 10 Aña pa 14 Aña anochi na radio.
Na 1999 Marcos Bislip a traha na TOP FM 95.1 caba como coordinador di noticia principal di merdia y tambe atardi.
Tambe Sr.Marcos Bislip Jr. a yega di presenta programa na TOP FM 95.1 na 1999 pa 2000 anochi na radio.
Na 2019 Dia 15 di April Sr.Marcos Bislip Jr. ta bolbe bek cas despues di 20 Aña.Sr.Marcos Bislip ta tur anochi despues di 10’or di anochi na TOP FM 95.1 Dialuna, Diamars, Diahuebs y Diabierna cu Hit Express y Diaranson cu Romantic Paradise.
Dialuna tin e seccion informativo Earth News topiconan medio ambiente, salubridad, sismologia, climatologia, ciencia y tecnologia entre otro, Diamars Astro News astronomia, cosmologia, programa y exploracionnan espacial entre otro y Diahuebs Nos Insolito Mundo cosnan stranjo, cosnan inexplicabel, cosnan supernatural.
Diabierna cu musica y ambiente di fin di siman.
Marcos ta cumpli 41 Aña den radio difucion y den media 4 Decada y 1 Anja na unda su famia su querido tata enfelis memoria semper tabata e motor tras di Marcos su exito hunto cu su mama nan a apoya y sostene Marcos den tempo bon y malo.
Cu perdida di tata di Marcos ta un sla duro paso semper e tabata tei pa Marcos pa tur cos por bai bon hasta a yega di yuda Marcos masha hopi biaha y cu ayudo tambe di mama di Marcos un famia hopi uni cu otro.
Marcos ta conmemora su 41 Aña na radio.
Marcos ta sigur cu su tata ta hopi orguyoso di su logro di 41 Aña den radio difucion na Aruba.
Manera semper su tata a bisa “NEVER GIVE UP”
Danki Papa Dios y Cristo pa a sana mi cu awe mi por ta bek cu bida y salud na radio y danki pa e consehonan di mi tata en felis memoria.
Gradicimiento na Gerencia di TOP FM 95.1 tambe na henter e pueblo di Aruba y oyentenan pa nan apoyo y sosten hopi danki.
Marcos tin su propio radio ariba internet Sunrise Radio Aruba for di cual e programa live remote via TOP FM anochi ta wordo transmit full digital stereo HD.
Marcos ta gradici tur media di radio, social news y tambe corantnan local pa nan apoyo y sosten.


text:
Scharlooweg 79
Na aña 1827, e tereno situá na Scharlooweg 79 tabata riba nòmber di Frans Bergman i su kasá Margareta van Singel. Despues ku su kasá a fayesé na aña 1846, Margareta ta bende e tereno, i e kas trahá riba dje, ku famia Pietersz pa 1600 florin.
For di aña 1872, e edifisio a pasa p’e úniko heredero, Maria Margareta Pietersz. Na aña 1873 el a parti e tereno den dos, i bende e parti pariba ku su yu hòmber, Jan Jacob Pietersz. Na aña 1899, Shon Lau (Elias Salomon Levy Maduro), presidente di De Curacaose Hypotheekbank, ta kumpra e edifisio na un findishi, na nòmber di Joseph Michael Maal.
Na aña 1901, Maal a bende e edifisio ku e tres rumannan muhé:
- sra. Rachel Abinum de Lima;
- srta. Rudolfina Abinum de Lima;
- srta. Henny Abinum de Lima.
Na momentu di repartishon di e herensia di srta. Rudolfina Abinum de Lima, na aña 1937, e tereno i edifisio a pasa pa e tres rumannan muhé Aurora, Estrella en Romelia Levy Maduro.
Despues ku Romelia, e lastu ruman ku a keda na bida, a muri, e edifisio a pasa pa Samuel Lopez Henriquez, manera a indiká den Romelia su tèstamènt.
Na aña 1970, Samuel Lopez Henriquez a bende e edifisio ku un komersiante na Kòrsou, yamá Herman Gartner, pa 24.000 florin.
E herederonan di Herman Gartner a bende e edifisio na aña 1990 ku Robert Feliz de Lannooi, hefe di Bureau Domeinbeheer van het Eilandgebied Curaçao, ku a aktua na nòmber di ‘Gezaghebber van het Eilandgebied Curaçao’. E preis di kompra tabata 125.000 florin. Kuater aña despues, riba 19 di mei 1994, Eilandgebied a bende e tereno i edifisio ku NV Stadsherstel Willemstad. Esaki a restourá e edifisio i hür e ku Land Curaçao, ku na su turno a pon'é na servisio di Archivo Nashonal. Asina Scharlooweg 79 a bira e destinashon p’e funshonnan atministrativo di Archivo Nashonal.


text:
E traspaso di dokumentonan di archivo pa Archivo Nashonal ta reglá den artíkulo 17 i 18 di Archieflandsverordening (Lei di Archivo). Loke ta importante pa tene kuenta kuné ta ku:
- Mester traspasá archivonan di tur instansia di gobièrnu despues ku nan kumpli 20 aña
- Por traspasá solamente e dokumentonan ku mester keda konservá
E lastu punto menshoná ta nifiká ku mester selektá e dokumentonan promé i saka e dokumentonan ku por destruí afó.
Traspaso ta un tarea di e funshonario di responsabilidat máksimo. Esei ta nifiká ku e minister responsabel mester ta na altura di esaki. Traspaso di dokumentonan di ménos ku 20 aña pa Archivo Nashonal ta posibel pero mester konsultá promé ku Archivero General di pais. Loke tambe por sosodé ta ku tin dokumentonan mas bieu ku 20 aña ku ketubai ta ser konsultá regularmente i pa kua por pidi pa posponé e traspaso. E minister responsabel te úniko ku por akordá un suspenshon di un periodo máksimo 10 aña.
Na momentu ku traspasá e archivonan, nan ta kai bou di maneho di e Archivero General di pais. E traspaso ta un asina yama traspaso di maneho. E funshonario di maneho di archivo i e funshonario di maneho di Archivo Nashonal (Archivero General di pais) ta firma un akta di traspaso. Den e akta ta indiká tambe kua dokumentonan no por hasi públiko (por lo pronto). Pero en prinsipio dokumentonan ta bira públiko for di momentu ku traspasá nan. E término di disponibilidat públiko ta 20 aña.
Posibel/Eventual limitashonnan di disponibilidat públiko ta kaduká despues di 70 aña.


text:
Casa di Reina Isabel II, prince Phillip, duke di Edimburgo ta fayece cu 99 aña di edad. “Cu profundo pesar cu su mahestad ta anuncia e morto di su casa stima, su alteza real, prince Philip, duke di Edimburgo”, asina a informa e palacio di Buckingham.
“Su alteza a fayece pacificamente na e casteel di Windsor. E famia real ta uni na persona di tur mundo pa asina lamenta e perdida aki”, e palacio Buckingham a bisa cu nan lo duna mas anuncio na su debido tempo. E prins a bandona e hospital King Edward VII na Londres, 16 di maart.
E tabata recuperando na hospital priva despues di a haci cirugia cardiaco na hospital di San Bartolome. El a keda ingresa na hospital dia 16 di february 2021. E prins Phillip a nace na Corfu, Grecia riba 10 di juni 1921. Varios reaccion pa e morto di e casa di Reina Isabel II, mandando mensahe di condolencia.


text:
ORANJESTAD,Aruba
Parlamentario di POR, Alan Howell ta masha contento di por anuncia cu AZV ta bek cu su servicio na San Nicolas.
Manera ta conoci, algun luna atras e parlamentario a mustra su digusto ora cu a tuma nota cu AZV a tuma e decision di cera su portanan na IMSAN, lagando e parti aki di pariba sin e servicio cu nan ta duna. Inmediatamente el a tuma contacto cu Minister di Salud, Dangui Oduber pa busca un solucion y awe por mira cu a logra e meta di tin AZV un biaha mas na San Nicolas.
Howell ta splica cu AZV tey pariba na un forma mas moderno, cu un asina yama “Pop Up Desk”. Na e desk aki ta haya servicio y por haci tur pregunta al caso. Pa Howell y habitantenan di pariba no ta importante pa tin un oficina grandi, importante ta pa conta cu representantenan di AZV presente pa por duna e servicio necesario pariba di nos isla.
Loke e parlamentario di POR si ta indica ta, cu intencion ta pa poco poco bay den e sistema digital (online), cual ta un facilidad grandi ya cu e lo scapa un persona di bay te na AZV pa cualkier servicio. “Dimes semper ta keda esnan cu no ta mucho fanatico di haci cosnan online y pa tal motibo e servicio aki di AZV na IMSAN San Nicolas ta asina importante. Un danki special na minister Dangui Oduber y na e director di AZV Ruben Goedhoop pa haci caso di mi peticion den nomber di nos hendenan di pariba di brug”, Alan Howell a conclui.


text:
8% di e grupo di alokton enkarselá na Hulanda, ta antiano.
Sifranan ku Ofisina Sentral pa Statistik CBS a publiká ta mustra ku e poblashon penitensiario a baha ku 8% aña pasá kompará ku e aña promé. E personal ku ta traha den institutonan penitensiario tambe a baha. E kantidat di prezu a kremp den e último 10 añanan pa motibu ku poblashon ta birando bieu i tin un régimen diferente ora di dikta kastigu kaminda por ehèmpel ta pone mas énfasis riba kastigunan di tarea. Aloktonan ta keda e problema ku sobrepresensia den prizònnan na Hulanda. Seis di kada dies prezu aña pasa tabatin un pasado migratorio. Esaki ta personanan ku tin por lo ménos un mayor ku a nanse pafó di Hulanda. Ku 11%, marokanonan ta e grupo mas grandi di alokton di e poblashon penitensiario, sigui pa antianonan i surinameñonan ku 8 i 9 porshento. E kantidat di hóben antiano sintando un kastigu na Hulanda a krese miéntras no a mira e tendensia aki serka e otro gruponan di alokton. Aña pasá tabatin kasi 40.000 persona enkarselá. Nuebe di kada dies prezu ta hende hòmber.


text:
Izaline Calister den su último presentashon pa aña’ki na Kòrsou durante ‘E Ben Bén”.
Willemstad - Djabièrnè 11 di òktober Kòrsou tei eksperiensiá, pa promé biaha, un ambiente diferente i dushi den Landhuis Chobolobo (Saliña). ‘E Ben Ben’, ta show, ta fiesta, ta ambiente, ta bailamentu, ta kombersá, ta dalmentu di biter, ta biña, ta kuminda… tur den ún! Den ún palabra, un ‘gezelligheid’ kaminda hende nèchi tei topa pa disfrutá di bon musika, ku ko’i kome i bebe den un dushi ambiente.
Riba e djabièrnè, for di 8or di anochi ‘E Ben Bén’ ta start i lo tin presentashon di Randal Corsen Orchestra. Riba e anochi aki RCO ku streanan di kas Dibo D, ‘Richie Rich’ Pieter, Yumarya Grijt lo kompañá tambe Izaline Calister ku lo tei for di Ulanda. Esaki lo bira e último oportunidat e aña’ki pa mira i disfrutá di Izaline ‘on stage’ aki na Kòrsou. Huntu RCO lo tin presentashon tambe di Axel & Friends i DJ Leannon.
Lo tin un ‘food court’ super ‘cozy’ kaminda tur hende por kome, kombersá i sinta un ratu. Meskos lo tin un pista di baila, pasó ta ambiente i bailamentu ta bai tin. E idea ta pa den un ambiente dushi, riba un djabièrnè, habri wikènt ‘gezellig’ i ku musika di kalidat.
Karchinan limitá, ya ta na benta i te ku djamars 24 di sèptèmber por haña karchi ‘Early Bird’ pa solamente 35 florin na Van der Tweel Zeelandia, Mensing’s Caminada i via caribbeanticketsshop.com. Despues entrada lo bira 45 florin. Por yama tambe na 517 28 01 pa mas informashon.
Pues tur kos ta kla, pa un ambiente diferente i úniko, riba djabièrnè 11 di òktober awor, ora hopi hende dushi topa i disfrutá den ‘E Ben Bén’.


text:
Natusha su alumnonan a traha 3 obra grandi di 1,5 mt X 1,5 mt y e composicion ta expresa nan idea tocante nos Naturalesa y cuido di nos Medio ambiente. Tres obra hopi special, colorido y expresivo. E alumnonan a participa tambe na Aruba Art Fair siman pasa. EduArts Fine Arts Elementary & Middle School ta tur diaranson & diahuebs di 11:30-1:30pm.
E exposicion ta habri pa mucha di tur edad te cu diabierna dia 2 di december durante orario regular di biblioteca. Ademas tin obra di un grupo di 20 artista, artesano y fotografonan. E obranan ta pone un focus riba bunitesa di naturalesa, e amor pa naturalesa y e necesidad pa cuida nos naturalesa den un manera cu mucha por comprende y aprecia.
Participantenan di Exposicion ‘Biba Natura-Lesa!’ ta: Ad Rekkers, Anita Huygen, Carmen Tujeehut, Gina Jie Sam Foek, Ilse Knijn, Janine Flanegin, Cream of Wu, John Gray, Alumnonan di FAMA cu ta haya les di King Lie Kwie, Alumnonan di EduArt cu ta haya les di Natusha Croes, Nimia Geerman, Omaira Silva, Paul Wong, Robby Solognier, Roelie Groenewegen, Sheila Werleman, Sjoerd Canninga, Vanessa Paulina y Yndirah Luydens.
E exposicion ta den Sala di exposicion di biblioteca na Playa y ta habri y gratis pa un y tur!.


text:
Den cuadro di e Ocasion General die 2021 casi tur condecorado Arubiano a ricibi nan Condecoracion Real riba 30 di april ultimo. Awe tabata asina agradabel pa señor Gerrit H. Griffith y su esposa tambe.
Durante oranan di awe mainta, Gobernador di Aruba, Su Excelencia Alfonso Boekhoudt a haci entrega di e condecoracion na señor Griffith na Cas Ceremonial di Gobernador den cuadro di su nombramento como Lid in de Orde van Oranje-Nassau.
Na april ultimo señor Griffith no por tabata presente na e lintjesregen na Aruba Marriott Resort. Señor Griffith a ricibi e Condecoracion Real debi na su contribucion na diferente actividadnan caritativo na Aruba manera entre otro Fundacion Ban Uni Man Pa Cria Nos Muchanan y pa su contribucion na lantamento di y trabounan pa Divi Impact Foundation for di 2010.


text:
Presidente Maduro lo tuma pasonan legal kontra oposishon.
Nicolás Maduro a anunsiá ku e lo tuma pasonan legal kontra e aktonan violento di oposishon na Venezuela. E presidente a informá ku e lo tuma pasonan hudisial kontra atakenan ku boseronan di oposishon venezolano a hasi i e kampaña di difamashon kontra di su persona.
Durante e deklarashon ku el a hasi for di Teatro Teresa Carreño na Caracas, el a denunsiá e plannan di e sektornan derechista i figuranan ku el a kalifiká komo traidor. Maduro a insistí riba e nesesidat pa defendé e elekshon ku lo eligí kandidatonan nobo ku lo drenta den e Asamblea Nacional Constituyente (ANC).
Durante su deklarashonnan e mandatario a hasi un yamada na e pueblo venesolano pa uni ku militar sivil pa derotá konspirashon, kòmplòt i gòlpi di Estado ku oposishon ta hibando den kaya, kontra e yamada na ANC.
“Nan ta planeando un konspirashon kontra e proseso konstitushonal”, asina e lider revolushonario a afirmá na momentu ku el a denunsiá e plan di algun dirigente di oposishon, ku a deklará ku nan lo no pèrmití pa e venesolanonan vota riba 30 di yüli.
Maduro a konvoká un Asamblea Nashonal Konstitushonal pa promé di mei pa garantisá pas na Venezuela, restablesé e órden públiko den e pais despues di e manifestashonnan violento, ku a kobra bida di 65 persona i mas di mil herido.


text:
Diabierna mainta un famia a bishita nos medio di comunicacion, unda via Radio Aruba 91.5 FM, a haci un denuncia publico contra di Cruz Cora. Segun Sra. Judith, el’a acudi na Rode Kruis pa pidi ayudo. Ora el’a yega el’a haya algun tent, y como tur persona cu ta dunando ayudo ta Latino cu ta papia spaño. Rode Kruis a bisa e señora cu e no por yuda si no a registra online. Ora e señora a bolbe pidi ayudo, y a bisa nan “conchale, pone boso man na curazon, yuda nos””. Rode Kruis su contesta ta cu e registro a cera y no por yuda mas. Pues, Hulanda a manda placa pa yuda pueblo, y na Rode Kruis no ta yuda famia Arubiano.
Segun e senjora a bisa, cu su yiu muher ta na estado y ta hayando baby y e mester ayudo. Riba dje e personal di Rode Kruis a cuminza bira fresco tambe, ora cu e señora tabata yorando su pensa cerca nan.
E actitud di Rode Kruis, e forma di grita famia Arubiano ta inacceptabel. Sra. Judith a acudi tres ves na Rode Kruis, y te dia di awe nada.
SOLO DI PUEBLO ta spera cu esnan concerni, VNO, GOBERNADOR, y KNOPS por investiga riba e supuestgo ayudo aki cu ta wordo nenga na famianan Arubiano. Y si nan mester di tuma contacto cu e señora aki, nan por pidi SOLO e number y nos lo facilite.


text:
Conseho Supremo Electoral ta informa cu awe resultadonan di eleccion 2017 a keda presenta oficialmente. Resultado di reparticion di asiento a keda mescos cu tabata conoci segun presidente di Conseho Electoral Glenn Thode. A determina oficialmente e reparticion di asiento awe.
“Reparticion di asiento a keda mescos. A comparti tambe e reparticion di asiento pa candidato pa e listanan cu asiento, y e totalidad di candidatonan cu a resulta di a saca asiento di parlamento segun ley,” sr. Thode ta bisa.
Te cu awe segun Conseho Electoral, e resultadonan di eleccion 2017 tabata temporario. Despues di e reunion di awe, e resultado ta pues final y fiho. Nan mester a atende cu un keho cu tabata specifico en cuanto resultado di un stembureau.
“A controla esaki anto a mira cu tabata tin diferencia di un voto riba candidato robes. A coregi esaki. Den un sistema automatisa e tipo di erornan humano aki no lo tuma luga.”
Conseho Electoral a laga sa cu e keho tabata tin di haber cu ‘menselijkheid’ den e proceso aki.
Akinan por mira e resultadonan.
Fuente: Gobierno.AW


text:
les di Sabbatskol
otro idioma
Les di sabbatskol kuartaal 3, aña 2022, Titula: Den e krisol ku Kristu
Les 8: Mirando Loke ta Invisibel
Mirando Loke ta Invisibel
Lesa pa e siman aki:
Rom. 8:28-39, , Huan 14:1-14, , Efe. 1:18-23, , Isa. 40:27-31.
TEKSTO PRINSIPAL:
"Pasobra e tabatin fe, el a sali bai for di Egipto sin tabatin miedo di rei. El a perseverá, manera un hende ku tabata mira e Dios invisibel" (Hebreonan 11:27).
sabbat, 13-08-2022
E definishon di fe den e buki di Hebreonan semper ta desafiante. "Awor fe ta e siguransa di kosnan ku hende ta spera, e konvikshon di kosnan ku hende no ta mira" (Hebr. 11:1, , Beibel Santu). Kon nos por ta sigur tokante loke nos no ta mira? Sinembargo, esaki ta eksaktamente loke Moises ta ilustrá den nos teksto di memoria: "El a perseverá, manera un hende ku tabata mira e Dios invisibel" (Hebr. 11:27).
Ta ainda mas desafiante realisá ku nos ta yamá pa mira "esun ku ta invisibel" no simplemente ora tempu ta bon, sino spesialmente ora tur kos ta bai robes. Pa esaki nos tin mester di fe, un fe manera di Kristu, ku e bèrdat tokante Dios i e reino di Dios mester forma. E bèrdat tokante e bondat di nos Tata, e poder den e nòmber di Hesus, e poder di e Resurekshon, i e kompashon di Dios ta bèrdatnan esensial ku lo kapasitá nos pa para fuerte ora nos ta den e krisol i por ta tentá pa duda tur kos.
Un Bista Riba e Siman: Kua bèrdat tokante Dios por yuda sostené nos a traves di asta e situashonnan di mas pió?
Studia e lès di e siman akí pa prepará pa Sabat, 20 di ougùstùs.
89


text:
Subida alarmante di kasonan di violensia doméstiko
Presidente di Parlamento
Sra. C. America – Francisca
Wilheminaplein #4
Presente
Kòrsou, 9 di mei 2022
Tópiko: Subida alarmante di kasonan di violensia doméstiko
Apresiabel presidente di Parlamento sra. America,
Durante e último simannan aki tabatin vários kaso di violensia doméstiko. E kasonan aki a keda ampliamente presentá den medionan di komunikashon i ta konosí pa komunidat kompleto. E subida di e kasonan di violensia ta di preokupashon. E ta pone un preshon sosial – emoshonal riba nos komunidat i ta eksigí mas di kuerpo polisial i NGO’s ku ta traha den e sektor aki.
Violensia ta un di e indikadónan di malestar sosial den un komunidat, komo ministerio responsabel pa salú sosial di nos pais, ta importante pa e Minister di SOAW indiká na Parlamento kua ta su plan di akshon pa loke ta trata kasonan di violensia.
Na aña 2018 Ministerio di Asuntunan Sosial, Labor i Bienestar (SOAW) a presentá e ‘plan Nashonal Kontra Violensia Doméstiko i abusu mucha’, na Parlamento i komunidat kompleto. Den e plan tantu Gobièrnu, komo fundashonnan sosial a yega na akuerdonan konkreto kon lo enkaminá un plan di prevenshon, kaminda por medio di informashon i edukashon lo konsientisá komunidat. E implementashon di e plan aki a kuminsá ku diferente proyekto di informashon, entre otro “ Bo no ta bo so”.
Frakshon di PAR den un reunion di komishon sentral lo kier deliberá ku Minister di SOAW kon e implementashon di e plan aki ta kanando. Ademas kua ta e akshonnan ku Minister Larmonie konkretamente a tuma pa mitigá violensia den nos komunidat.
Hasiendo uso di artíkulo 33 di reglamentu di òrdu, frakshon di PAR ta pidi Presidente sra. America-Francisca pa yama un reunion di komishon sentral, ku e tópiko ariba menshoná i alabes invitá minister di Asuntunan Sosial, Labor i Bienestar sra. Larmonie pa e ta presente na e reunion aki.
Danki di antemano,
Miembronan di Parlamento, Partido Alternativa Real


text:
Minister Rocco Tjon: TA CONDENA TUR TIPO DI ACTO CU TA BAY CONTRA DI NOS LEYNAN
ORANJESTAD – Diabierna merdia a sosode un acto di agresion na Guarda Nos Costa (GNC), a base di e sucedido aki, Minister di Husticia y Asuntonan Social Sr. Rocco Tjon a reuni cu director di GNC.
Segun e mandatario, e punto di salida di Ministerio di Husticia y Asuntonan Social semper ta cu ta respeta orden di huez y esaki a wordo instrui na GNC por escrito. Nos ta kere firmemente cu cada proceso tin cu cana su caminda segun proceduranan cu ta wordo stipula pa ley.
Pa loke ta e parti di agresion un investigacion disciplinario lo cuminsa inmediatamente.
Por ultimo, Ministerio di Husticia y Asuntonan Social ta condena tur esnan cu no ta mantene nan mes na proceduranan segun nos ley, mas aun, ora ta trata e derechonan fundamental di e ser humano, nos no ta tolera ningun tipo di agresion, contra ningun ser humano.


text:
Dia internacional di conservacion di naturalesa ta wordoobserva rond mundo riba e fecha 28 di juli. Riba e dia aki, ta pone atencion na conscientisacion riba proteccion y conservacion di nos recursonan natural. Tin varios aspecto cu ta expone nos naturalesa na peliger, pero na mes momentomas y mas pais ta reconoce esaki y implementa cambionan.
Pa salvaguardia futuro generacionnan, un medio ambientesaludabel ta esencial y cada pais tin e responsabilidad pa contribui na esaki. Nos planeta ta percura pa provee e necesidadnan basico pa por garantisa sobrevivencia esta: awa, aire, cuminda, mata y bestia, pues ta suficiente motibo pamantene nos naturalesa limpi y saludabel.
Un dia e motibonan pa cual hopi biaha ta destrui natralesa ta pa construccion di casnan, edificionan y caretera pa facilitabida di e ser humano. A pesar cu ta reconoce e necesidad pa vivienda pa cumpli cu demanda y necesidad di e poblacion, un balans ta mucho mas importante. Ora no ta existi un balansentre conservacion di naturalesa y desaroyo di un pais, esakipor contribui na entre otro mas desaster natural y malesanancu ta surgi.
Aruba tambe ta haci di su parti pa percura pa desaroyosostenibel a traves di implementacion y ehecucion di leynanpa entre otro: proteha areanan di naturalesa, prohibimaterialnan dañino pa naturalesa y door di continuamentesondea opcion y alternativa pa mehora procesonan anticua cu no ta na beneficio di naturalesa manera e proceso di maneho di desperdicio.
Cada persona por duna di nan parti door di simplementecomparti informacion di e balor di naturalesa, evita di uzaproductonan cu ta causa daño na naturalesa y aprecia nosbeyesanan natural sin causa daño na esaki.
Prome Minister Evelyn Wever-Croes: “Un desaroyo balansa y sostenibel lo ta na beneficio di nos tur. Nos lo sigui dunacontenido na e Metanan Mundial di Desaroyo Sostenibel y lo pone enfasis riba proteccion di nos medio ambiente y creaoportunidadnan riba tereno di agricultura. Naturalesa y medio ambiente saludabel ta indespensabel pa un sociedad saludabel.
Mi ta haci un suplica na cada ciudadano di nos pais, pa comobon ciudadano, nos tur tambe semper keda aporta y cuida nosnaturalesa pa un miho desaroyo pa nos pais”.


text:
ORANJESTAD, Aruba
Den un carta dirigi na Presidente di Parlamento, como tambe tur gremio sindical y comercial, fraccion di AVP ta expresa su preocupacion cu Gobierno tin tur intencion di gobierno pa exonera CITGO di tur cargo. Tambe duna CITGO absolucion di tur responsabilidad pa medio di e ya menciona Termination Agreement. Haciendo esaki, esta termina e acuerdo cera cu CITGO na 2016 cu Land Aruba ta tuma over tur riesgo y responsabilidad. “E 16 miyon di dollar cu CITGO ta paga ta simplemente parti di loke nan debe na belasting,” asina miembro di fraccion di AVP, Sr. Richard Arends, a splika.
Segun e carta, intencion di Gobierno ta preocupa e fraccion di AVP masha hopi mes, pasobra e holding company di CITGO, cu ta ubica na Merca, a duna un garantia di US$ 150,000,000 pa cubri tur responsabilidad di e entidadnan di CITGO den caso cu e subsidiarionan no cumpli. “E posicion di henter e grupo ta masha solido pa por paga e debenan cu ta deriva di e garantia aki. Dia 30 di juni 2019 CITGO tabata posee US$ 1,36 biyon na cash. Ademas henter e grupo tin un exoneracion general di e Office of Foreign Assets Control (OFAC) pa por haci pagonan. “Debenan di belasting na nan turno nunca ta cay bou di cualkier exoneracion,” segun e carta.
E meta di e garantia tabata pa sigura cu Aruba por demanda e entidadnan di CITGO na tur momento en caso di no-cumplimento, entre nan debenan di belasting, huur, daño na medio-ambiente, gastonan di desmantelacion di e refineria. Segun fraccion di AVP ta algo nobo cu no tin un operador cu ta tuma over e responsabilidadnan. “Den pasado gobiernonan di Aruba di varios signatura semper a percura cu ta despedi di e operador bieu cu tur exoneracion y absolucion di e responsabilidadnan te ora tin un doño nobo cu ta para cla pa tuma over e gastonan di desmantelacion,” fraccion di AVP a indica den nan carta. “Loke cu e gobierno aki ta pidi di Parlamento ta algo iresponsabel. Sigur pasobra te ainda Aruba no tin un otro doño pa tuma over e trabounan di e refineria y terminal, cu ta para garantia pa e gastonan di desmantelacion.”
Segun fraccion di AVP, ta evidente cu gobierno ta haci mal uzo di e situacion di crisis causa dor di e crisis relacion cu corona pa den un tempo record pidi Parlamento un apoderacion sin ningun limite. Recientemente presupuesto di 2020 a wordo aproba cu un deficit di 1.3 biyon florin sin ningun sorto di control. Fraccion di AVP den PArlamento ta di opinion cu Parlamento di Aruba, como instituto, mester por keda funciona den tempo di crisis, pa por ehecuta e checks and balances cu ta impone y ta necesario pa asina por garantisa e derechonan di Staten como legislador. “E falta di transparencia ta e esencia di critica di Raad van Advies y di nos fraccion riba e concepto di ley.
Gobierno ta pidi un carte blanche pa CITGO wordo completamente exonera di su obligacion y responsabilidadnan sin cu nan hasi ningun tipo di pago of compensacion. Mientrastanto ta pasa cu tur riesgo y responsabilidad cu tur consecuencia finanaciero di e refineria, e terminal y operacion maritimo pa Land Aruba. E carte blanche aki ta bay en contra di tur principio di un sistema democratico, seguridad huridico y bon gobernacion.


text:
KIKO NOS TA HASI
MERKADEO RIBA GOOGLE
Kampañanan usando Google Search ta drai rondó di krea visibilidat pa bo marka na momentu ku un persona buska algu relevante pa bo produkto òf servisio. Na e momentu ei, bo instansia mester aparesé. E forsa di kampañan atrabes di Google ta ku tur hende ku klek riba bo aviso a indiká atrabes di nan búskeda di tin un interes konkretu. E grupo di interes ke informá su mes, atkerí un produkto òf servisio, òf orientá su mes mihó.
Lokalisabel
Bo grupo di interes mayor mester por hañabu
Strategia pa Google
Aplikabel den tur sektor
Basá riba resultado
Por midi tur resultado
Mara kliente na bo marka
Gruponan di interes spesífiko
Kon nos ta traha?
A base di bo metanan komersial, nos ta fiha un strategia di kampaña ku ta inkluí e medionan i e ophetivonan. Despues di esaki nos ta bai buska e search volumes ku ta relevante pa bo produkto òf servisio; por ehèmpel unda propaganda di bo kompetensia ta haltu i unda netamente e mihó oportunidatnan pa hasi propaganda ta?
Mas ku klaro nos ta determiná e strategia den kordinashon ku bo otro kanalnan di merkadeo manera Facebook i Instagram i nos ta perkurá pa un aserkamentu multikanal. Kon nos por logra ku e kampañanan di Google i Social Media por reforsá otro? Kiko ta bira e funnel ideal? Dor di hinka bo kampaña sabí den otro, nos por dirigí personanan pa bo wèpsait pa medio di Google pa despues retarget nan ku kontenido fuerte riba social media. A base di e resultadonan nos ta tweak bo kampaña te ora nos logra un ROAS (return on adspend) optimal.
Diferente kampaña di Google
Search
Ku e search network di Google, bo ke pa nan por hañabu ora nan hinka e informashon korekto pa buska; hende tin un intenshon spesífiko pa buska i kisas ta en buska di nèt lokual abo ta ofresé. un hende a yena algu den Google ku ta relevante pa bo negoshi? E ora ei abo ke pa bo avisonan sali mesora tòg?
Display
Ku Google Display nos ta sòru pa bo ta visibel pa medio di banner riba wèpsaitnan spesífiko ku ta afiliá na e network di Google. Dor di target sabí, riba sierto wèpsait, nos ta laga un grupo di interes relevante mira bo mensahe i ta oumentá e efekto di bo kampañanan di search. E meta di display hopi biaha ta pa hasi bo marka mas konosí i pa retargeting.
Youtube
Youtube ta é hèrmèn di Google ku kual bo por mustra bo grupo di interes kontenido riku. Esaki por atrabes di avisonan riba Youtube í banner-nan. Riba Youtube bo por mustra kontenido hopi dirigí na gruponan di interes relevante, manera bishitantenan di wèpsait, personanan ku un komportashon di buska spesífiko òf ku un sierto profile.
LES #1 HOPI TEKSTO NÒ, PASOBRA
Bo ta konta kuenta visual
Kontenido visual ta hot. Hende no tin tempu mas pa lesa lapi largu di teksto, pero ke mira mesora di kiko ta trata i ki ganashi nan tin. Imágennan ku ta kaptura atenshon i video di bon kalidat ta hunga un papel importante den esaki.
Kon nos ta bai hasi'é?
Bo kampaña live den 4 stap
Nada no ta mas importante ku un strategia di kampaña fuerte. Atrabes di un kombersashon di intake nos ta saka afó kiko bo ke logra ku social media, krea un plan na midí i drenta den akshon mesora pa bo.
Kiko ábo ke logra ku
social media? Atrabes di un kombersashon di intake òf yenando e formulario online, nos ta haña sa na unda den e proseso bo ta aworaki i kiko bo ambishonnan ta ku
social media.
Stap 1
Intake
Stap 2
Fiha
strategia
Nos ta desaroyá un strategia, basá riba e último trend-nan i ku ta aliñá perfektamente ku bo marka òf organisashon.
Stap 3
Kreashon
di kontenido
Un millennial ta konsumí mas o menos 200 imágen pa dia. P’esei ta importante pa nos resaltá den e multitut. Nos ta editá imágennan eksistente, duna konseho, òf tuma e parti di kreashon kompletu pa nos kuenta.
Ku konosementu di mas ku 10 online marketeer, nos ta krea i optimalisá kampañanan di social media diariamente, ku ta pas presis serka bo marka òf organisashon.
Stap 4
Live!
LES #2 LUBIDÁ DESKTOP, PASOBRA


text:
For di momento cu e proyecto sumamente caro di Hospital a cuminsa como parti di e proyecto Bo Aruba, tin hopi duda no solamente riba e placa cu a wordo gasta pero tambe cu a ekipa, a pone instalacionnan y hasta a atrae personal.
Importante ta, cu ora investiga e personanan ta topa te cu 2017 cu personanan cu directamente tabata mara na politica y hospital.
Durante ultimo dos aña, Hospital tabata escenario di asuntonan serio cu directamente ta mustra cu den Hospital mester papia di spionahe directo cu ta posibel dor di personanan cu por actua y por perhudica hospital, gobernacion y den e caso di Covid-19, directamente e bienestar di Aruba.
DIARIO a base di reglanan internacional pa organisacion y maneho di Hospital, a lanta para na 2019, ora AZV a bin descubri cu den e laboratorio di hospital tabata tin estafa cu bida di hende.
Testnan pa determina si pashentnan por tin cancer na matriz a wordo uza pa un of mas criminal gana placa cu un negoshi sushi cu a pone na peliger e bida di tur e personanan cu a haci e test cu no por a produci resultado.
Aki pues ta papia di un acto criminal serio, cu a hiba na suspension di e dirigente di laboratorio cu durante gobernacion anterior a wordo poni na trabou.
DIARIO tabata pendiente pa publicacion di e rapport interno di Hospital cu mester a habri caminda pa persecucion criminal den e caso aki mientras un batayon di abogado a prepara nan mes di parti di e culpabel y otro envolvi.
E caso nunca a mira luz, pasobra mannan invisibel a uza un of otro computer den e mundo medico di Aruba pa destrui henter e sistema central di pashent di Aruba.
Den e sistema aki tur entidad medico y dokter ta nota problemanan di un pashent cu nan ta atende.
No por papia aki di un coincidencia, pasobra un persona of otro mester a habri e mensahe cu a habri e porta pa destrui e sistema di informacion di hospital cu a wordo cumpra a base di e proyecto Bo Aruba como parti di ekipo centralisa pa funcionamento di salud na Aruba.
Informantenan ta mustra con Aruba a wordo perhudica atrobe y bida di hende poni na peliger mientras e investigacion di e caso criminal den laboratorio a keda secreto.
Covid-19 a presenta. Aruba mester a actua den union cu henter mundo, DIARIO ta haci uzo di e sistema cu ta produci cifranan oficial di Aruba continuamente como parti di e exigencianan internacional na cual Gobierno di Aruba y henter e crisis team mester tene su mes.
Tur informacion medico a base di Covid-19 ta wordo centralisa den un data bank, cu ta e punto di salida. E informacion aki ta punto di principio, un base cu ta wordo uza despues cu na diferente forma cada instancia repasa e informacionnan y sigui atende cu nan.
Pa atende cu e informacionnan aki un persona mester ta capaz pa analisa e informacionnan, mester con e ta wordo ahusta tur caminda y sigui traha.
Gobierno no ta ricibi informacion medico di pashent pero un lista cu ta wordo prepara.
Un acto criminal a tuma luga y den fin di siman atrobe spionnan tras di un plan macabro a actua. Informacion sin ningun investigacion periodistico responsabel, a drenta comunidad caminda tur hende a haya oportunidad di yega na conclusion, sin informacion exacto loke ta causa un turbulencia total na Aruba.
Expertonan a mustra DIARIO cu autoridad mester actua rapidamente y awor mester determina con atrobe tin mannan scondi cu por destrui siguridad di e sistema di computer cu ta e central di informacion di Aruba.
Ta papia aki di cowboynan cu ta uza publicidad na forma destructivo sin ningun preparacion pa atende cu materia criminal cu ta prueba den e investigacionnan actual di Husticia na Aruba pa descubri e mannan scondi den crimennan na hospital.
Loke a wordo publica den Facebook ta prueba di crimen bou investigacion di Husticia manera expertonan ta mustra y mester wordo considera un arma produci dor di spionahe pa ataca bienestar di Aruba.
FUENTE: Diario de Aruba


text:
ORANJESTAD, Aruba
E ekipo di Aruba Tourism Authority ta consisti di un grupo grandi di profesionalnan, cu hunto ta traha duro pa asina por cumpli cu e compromiso cu cada un di nan tin cu nos dushi isla. Pa e prestacion di cada empleado por ta uno optimal, e ambiente di trabou mester ta uno hopi ameno y saludabel pa traha aden, mirando e tempo y dedicacion cu e trabou ta rekeri.
Pa yuda mantene y fortalece e union y e ambiente di famia entre empleadonan, A.T.A. ta organisa anualmente un dia di Team Building. E evento sigur tabata un dia special pa e ekipo dinamico aki, cual a yuda fortifica e sentido di traha den ekipo. Durante e dia ameno aki, coleganan di A.T.A. a participa den diferente weganan deportivo riba nos bunita playa di Rodgers Beach.
Aruba Tourism Authority sigur ta aprecia y alabes ta reconoce e esfuerso y determinacion cu cada empleado tin pa cu nan trabou. Den cuadro cu esaki, durante 2019 A.T.A. a inicia cu un programa cu ta hiba e nomber di Hi-Fives. E programa ta uno interno di A.T.A. cual ta permiti tur empleado pa duna reconocimento y merito na nan coleganan pa diferente accionnan cumpli. E programa di Hi-Fives ta mara na e balornan cu A.T.A. ta haya importante.
Durante atardi, a saca e ganadonan pa loke ta trata e programa di reconocimiento. Despues cu a registra un total di 212 Hi-Fives den 2019, e ganador absoluto a resulta di ta Raul Piar, kende a haya mas hopi feedback positivo, compliment y reconocimento for di su coleganan di Aruba Tourism Authority.
Jerusha Rasmijn ta e di dos persona cu a ricibi hopi feedback positivo durante ultimo aƱa for di coleganan y tambe a ricibi su merecido reconocimento. Ademas Jerusha Rasmijn a cumpli 30 aƱa de servicio na Aruba Tourism Authority recientemente. Algo cu A.T.A. lo conmemora na su debido momento durante e aƱa aki.
E di 3 persona cu a ricibi reconocimento tabata Diantha Boekhouwer kende tambe a ricibi hopi reconocimento di coleganan pa tur su esfuerso y dedicacion cu el a exhibi durante ultimo aƱa.
Di e forma aki, Aruba Tourism Authority ta yuda na percura cu cada empleado por sinti nan mes honra, y na final presta e miho di nan y alabes ta yuda na engrandece e lace di famia entre empleadonan di A.T.A., cual na final di dia lo refleha den un manera positivo den e trabou, tarea grandi, y compromiso cu Aruba Tourism Authority tin cu nos dushi isla di Aruba. Un pabien y danki di curason na specialmente e tres empleadonan cu a sobresali den 2019!Ā


text:
KRALENDIJK- Djarason a selebrá e echo ku Delfins Beach Resort a kumpli 5 aña di eksistensia. Pa e okashon tabatin un fiesta i David Rietveld a partisipá su retiru.
“Mi ta kontentu ku boso ta aki. Delfins Resort a krese. Ya ta 6 aña durante 5 aña Delfins Resort, a desaroyá awor ta hopi mas grandi i amplio kompará ku na komienso”, asina Rietveld a bisa. A laga mira riba pantaya grandi, tur ku tabata presente, kon a kuminsá ku konstrukshon di e Resort 5 aña pasá.
“Un tim nobo, ta bai tin un tim nobo ku ta bai atendé ku Delfins Resort. Ami ta stòp. Hopi nos a logra i mi ta orguyoso di esei. Nos ke a realisá algu mas, pero gobièrnu no a logra duna pèrmit durante e sinku aña pa por a realis’é. Ta di lamentá, pasobra ta un nechi proyekto i semper nos a traha segun regla. Mi ta gradisí tur hende i tin un hende ku mi pone den lus awe. Esei ta Cisca Rietveld.”
Despues a yama Chris Opgenoort, e General mènedjer nobo di Delfins Resort dilanti esnan presente. David a entrega Chris un yabi simbóliko. Despues Chris a papia di plannan ku tin pa sigui ku e bon servisio i mas kos na kaminda pa futuro di Delfins Resort.
Dos persona mas a papia pa medio di un konferensia di video, ta trata di Jonnie en Therrese Boer.
Despues a papia direktor di TCB, Miles Mercera a hiba palabra. “Boneiru tin un vishon i Delfins Resort, ta kontribuí na esaki.” Asina el a amplia riba mas punto, manera e proyekto di Delfins Resort, ta presis e direkshon ku nan ke pa Boneiru bai. El a haña un fuerte aplouso pa loke nan u el a papia.
Danki
Gerrit Tijhuis tambe a papia tokante e idea pa konstruí e resort. Thijhuis a gradisí e pareha David i Cisca Rietveld i a entregá na nan un ènvelòp ku kontenido.


text:
sr. Jose Garcia a regala Biblioteca Nacional Aruba un di su obranan. E obra di ceramica yama ‘Community’ (comunidad). Un calbas a sirbi como ‘mold’ pa traha e obra aki. E tin e grandura di un tayo y ta di e colornan cora, bruin y turquois. E tin e simbolo di comunidad y unidad. E obra aki, segun sr. Garcia, tin cu haya su ‘cas’ den un centro publico manera biblioteca. Esaki ta un obra for di e exposicion di ‘Spirito di cabrito’ cu Sr. Garcia a presenta na biblioteca na 2015. Sr. Garcia a entrega e obra aki na directora di Biblioteca Nacional Aruba, sra. Astrid Britten. E exposicion ‘Spirito di cabrito’ ta un coleccion di obhetonan traha di klei di Aruba y sr. Garcia a haya su inspiracion pa traha nan for di e pinturanan di indjan (Rock paintings). E ta traha cu diferente simbolo cu tin un nificacion special, manera por ehempel un circulo di bida y figuranan indigeno. Sr. Jose Garcia tin mas cu 35 aña caba ta biba na Canada pero e ta bin cas bek tur aña pa conecta cu su famia, su ‘roots’ y e comunidad.
OTRO PUBLICACION DI POETA LOLITA EUSON
January 29, 2015 0
Launch di revista Transcend a tuma lugar diabierna
December 15, 2014 0
Orario pa e dianan di fiesta na biblioteca
December 15, 2014 0
Workshop conta storia na biblioteca
October 10, 2014 0


text:
The content originally appeared on: Diario
ORANJESTAD (AAN) — Parlamentario di Fraccion di MEP, Shailiny Tromp-Lee, a recorda e fecha 10-10-10, como dia 10 di October di 2010, Corsou y Sint Maarten a bira pais; pues, a haya nan status aparte.
Tromp-Lee a expresa cu nan trayectoria ta uno yena cu reto, y e ta contento cu Aruba na un of otro manera a sostene esaki.
Shailiny a felicita, den nomber di fraccion di MEP, e Islanan ruman Corsou y Sint-Maarten cu nan 12 aña di nan Status Aparte. E parlamentario a bisa cu esaki ta algo di celebra. Aruba a haya esaki na aña 1986 y esaki tabata un di e miho decisionnan cu a wordo tuma y desde e momento ey te aworaki, Aruba a bira un pais cu ta desaroya positivamente, a establece un pilar economico cu ta Turismo, na un manera di kita sombre, y cu te dia di awe e ta forma e pilar economico mas importante di nos pais.
“Y nos a demostra cu, con chikito nos por ta, trahando hunto, lorando manga por logra hopi como pais, y nos mester refleha kico nos a logra y uni forza pa hiba nos paisnan dilanti”, Tromp-Lee a remarca.